text:
Despues di preparacion pa algo mas cu dos aña, Banco di Seguro Social di Aruba SVb ta duna inicio na un proyecto unico pa e
Local
Diadomingo awor lo tuma lugar e Festival di Calypso & Roadmarch Infantil y Hubenil 2018, na Carnival Village. Porta ta habri 6’or di atardi y e
Politica
Un comunicado emiti pa partido MEP mustrando cu ‘problema di Venezuela a escala, pasobra Mike Eman no a atende cu e crisis aki,’ ta confirma
Rocco Tjon, lider di fraccion di MEP a splica Raymond Knops; MEP ta boga pa un politica nobo y pa logra esaki, e kier mihor lazo den Parlamento
Recientemente a tuma lugar un reunion entre e Secretario di Estado, Raymond Knops y e lidernan di fraccion di MEP, POR, RED y AVP. Motibo


c: text/html

text:
E competencia inhusto aki di transporte pirata mester caba. Departamento di Transporte Publico (DTP) ta haciendo su maximo esfuerso pa controla na un manera eficiente y efectivo tur aspecto di transporte publico na Aruba, esey ta un hecho.
Pero, fenomeno di taxi y autobusnan pirata lo caba unicamente dia cu Minister di Husticia duna e ordo na polis pa actua.
E competencia di trahadornan di DTP no ta permitinan pa por actua contra autonan cu plachi number A y duna un multa na esnan cu ta core auto of autobus pirata, esey ta keda competencia exclusivo di Cuerpo Policial.
Otmar Oduber durante su 7 aña como Minister di Transporte a pone hopi enfasis riba e combatimento di transporte pirata y a haya varios biaha e sosten individual di miembronan di Cuerpo Policial, cu SI tabata mira e inhusticia aki, pa organisa accionnan sorpresa y no sorpresa unda a gara varios taxi y autobus pirata. Pero pa e controlnan efectivo manera esunnan cu a tuma lugar den pasado por continua, Minister di Husticia mester duna ordo na polis pa actua.
“Na varios occasion, mi persona como Minister encarga cu Transporte a dirigi cartanan pa colega e tempo ey di Husticia, pero nunca a haya un reaccion. Al contrario hasta e tabata boycotea e trabou di DTP pa para e fenomeno aki”, Oduber a señala.
Mientras cu e controlnan efectivo no tuma lugar, tur hende por wak, saca potret y filma tur esnan cu ta transporta pasaheronan na un forma pirata, pero nada no lo pasa, pasobra te na e momentonan aki uniconan cu por kita e auto(nan) y pone multa ta polis.
Oduber a gradici e miembro di Cuerpo Policial pa e gran trabou y cooperacion cu nan sa di brinda na DTP cu a conduci na accionnan exitoso den pasado.
Tambe el a haci e peticion na Minister di Husticia pa por fabor permiti Cuerpo Policial realisa e controlnan necesario hunto cu DTP pa pone un paro finalmente na transporte pirata y asina yuda tur e taxista y chauffeurnan di autobus cu ta sufriendo danki na e fenomeno aki.

robotstxt: allowed

filter: keep


text:
MADRID.-- Outoridatnan spañó a yuda interseptá un barku di karga ku a sali for di Ecuador ku mas ku 5,5 tonelada di kokaina rumbo pa Spaña. Ministerio di Interior spañó a informá ku agentenan ecuatoriano a abordá e barku ora ku e tabata na 3 mia nóutiko for di kostanan di Santa Elena, na Ecuador. Segun e komunikado, a karga e barku ku kokaina colombiano den Pasífiko i tabatin plan di biaha via Kanal di Panama i krusa Atlántiko pa Oropa. Polis ecuatoriano a haña 176 bulto di kokaina skondé den e barku i a arestá e 20 homber a bordo. Un di nan ta un spañó ku supuestamente ta pertenesé na un organisashon deliktivo na Galicia. A arestá kuater otro hende na Spaña.
Den un redada separá ku a anunsiá ayera, a informá ku polis spañó a detené un barku di karga ku tabata transportá 2,5 tonelada di kokaina, komo parti di un operashon kon hunto ku e agensia merikano antidroga (DEA), e Agensia Nashonal kontra Delinkuensha di Gran Bretaña i polis di Portugal. E operashon polisial a kuminsá despues ku den luna di yanuari Spaña a haña sa ku un organisashon suramerikano ku konekshon den e pais oropeo tabata organisando un envio importante di droga. E informashon el a ser konfirmá ku informashon di inteligensia rekohé pa Merka, Gran Bretaña i Portugal. E konfiskashon grandi di kokaina i mariwana no ta raro den e Península Ibériko, ku ta ser mirá komo porta di entrada pa Oropa. Den añanan 2015 i 2016 polis spañó a konfiská kasi 8 tonelada di kokaina riba kuater barku i arestá 80 persona, di akuerdo ku outoridatnan.


text:
Vice Presidente di Parlamento, Alan Howell a indica cu e ta hopi orguyoso di Tristan Nedd, un hoben cu a demostra cu e si ta kere den districto di San Nicolas.
“No solamente como Parlamentario, pero mas ainda como un yiu di San Nicolas, unda cu mi a nace, crece y keto bay ta biba, mi kier felicita Tristan cu pronto lo habri su café “Mundi’s Health Café” na Nicolaas Store”, Alan Howell a expresa.
El a agrega cu t’e entusiasmo y vision di personanan manera Tristan, San Nicolas tin mester pa hunto cu Gobierno por logra haci di San Nicolas nos centro historico y cultural.
El a haci un apelacion na un y tur pa sostene iniciativanan local, unda ta duna realce na loke ta di nos y den e caso specifico aki, un atencion extra special na San Nicolas.
“Un bes mas, masha pabien!”


text:
Direktiva di Skolnan Públiko lo ta será riba dia 15 ougùstùs 2017
Ministerio di Enseñansa, Siensia, Kultura & Deporte ta partisipá ku
Direktiva di Skolnan Públiko lo ta será mayan 15 ougùstùs 2017 for di
07.30 te ku 15.30. Esaki ta enkonekshon ku Konferensia ku ta tene pa
personal, dosentenan, no-dosentenan i trahadó di den Enseñansa.
Den kaso di emergensia por tuma kontakto ku number sentral di
Ministerio di Enseñansa, Siensia, Kultura & Deporte ( 4343 700/4343 711)
i laga respondi. Nos lo tuma kontakto bèk lo mas pronto posibel.
Nos diskulpa pa kualke inkumbiniensia ku esaki por trese.
Atentamente,
[pdf-embedder url=”https://kikoapasa.com/wp-content/uploads/Komunikado-na-Prensa-relashoná-ku-DOS-lo-ta-será.pdf” title=”Komunikado na Prensa relashoná ku DOS lo ta será”]


text:
Minister Romero a continua cu su bishitanan na e diferente departamentonan cu ta cay bou di su Ministerionan. A toca turno e biaha aki na ANSA N.V, caminda Minister hunto cu su conseheronan a wordo ricibi pa e Director, sr. Nilky Kock, kende a duna nan un recorido den e instalacionan di e departamento, pero tambe a introduci e empleadonan.
Minister a keda bastante impresiona cu e presentacion amplio cu a haya for di e managers di ANSA N.V, unda cu a splica specificamente kiko e funcion di cada unit den e departamento ta.
Maske cu nos tur ta mira cu na aeropuerto tin simplemente un toren, pero hopi biaha nos ta ignora e gran cantidad di trabou cu mester keda hasi diariamente pa esaki por funciona di un manera optimal y responsabel.
E maneho di un espacio aereo ta algo sumamente delicado y ta rekeri di hopi exactitud y sentido di responsabilidad. Y ta pa es motibo cu Minister Romero a keda hopi satisfecho di mira cu ANSA N.V ta posiciona actualmente como un di e mihor departamentonan di maneho aereo den nos region.
Cu e bishita aki, Minister a keda mihor informa, y na un manera mas detaya, di e kico e maneho di ANSA N.V ta encera, y pakico e ta asina importante pa nos pais.
Minister Chris Romero a hasi su prome bishita oficial na ANSA N.V
Minister Romero a continua cu su bishitanan na e diferente departamentonan cu ta cay bou di su Ministerionan. A toca turno e biaha aki na ANSA N.V, caminda Minister hunto cu su conseheronan a wordo ricibi pa e Director, sr. Nilky Kock, kende a duna nan un recorido den e instalacionan di e departamento, pero tambe a introduci e empleadonan.


text:
MEO i tim multidisiplinario tabata aktivo djabièrnè 19 di mei. Durante e kontròl aki a bishitá entre otro Dricoma situá na Amerikanenkamp. Aki a konstatá piská, krokèt, galiña, karni i batata ku fecha di vensemente ku ta kore di 2008 pa 2013. Banda di e produktonan ariba menshoná a konfiská un palèt di yògert ku a vense na aña 2013, 22.000 kilo di karni dudoso ku lo ser kontrolá dor di servisio veterinario.
Na EWT na Bombardiersweg tambe a sostené un kontròl. Aki a konfiská algun keshi ku tabata mustra dudoso. Mirando ku keshi tin su proseso, un profeshonal di GMN lo hasi su investigashon pa ku esaki i lo duna nan resultado. Mas aleu no a konstatá nada dudoso òf ku no ta kuadra ku lei na EWT. E tim multidisplinario a bishitá tambe un minimarket na Andres Belloweg. Aki a sera e minimarket pa inkumplimentu ku algun preis di e 22 produktonan den makutu básiko pa di kuater bia.
E kontrolnan di MEO i tim multidisiplinario ta kontinuá.


text:
Siman pasa Parlamento a aproba e cambio den ley di ‘Inkomstenbelasting’ unda cu a inclui dos facilidad entrante 2016.
Minister di Finanza, Angel Bermudez, a splica cu awor den aangifte por deduci tanto e interes como tambe e pago cu ta haci riba un fiansa di estudio.
Te cu aña 2015 tabata existi unicamente e posibilidad pa deduci e interes, pero awor por integralmente deduci e pago mes for di bo entrada.
E ley aki cu a keda aproba siman pasa den Parlamento, segun splicacion di Minister Bermudez, tambe ta inclui un rebaho di 35% n’esnan cu tin un fiansa di pais Aruba pa nan estudio.
Sinembargo e mandatario splica cu e cambio aki ta conta cu dos banda. E descuento di 35% riba pago di fiansa di estudio aki ta conta p’esnan cu ta page den un solo biaha. Minister Bermudez ta indica cu den caso di un studiante cu no ta bin bek Aruba of ta keda biba den exterior, e ta facilita nan pa nan no keda 15 pa 20 aña cu un encargo di pago na Aruba pa paga e lening bek.
E grupo di studiante aki tambe ta haya un facilidad pa paga nan fiansa den un solo biaha cu e descuento di 35%.
Di otro banda esnan cu bin bek y cu registra na Aruba despues di nan estudio tambe por bin na remarke di e 35% di descuento cu antes tabata e parti di ‘beurs’ cu nan tabata haya.
“Esaki ta reduci e debe total cu nan tin y nan ta haya un areglo di pago cu segun e ley aworaki, ta di 15 aña cu un interes di 2%”, e mandatario a sigui informa.
Minister Bermudez aindica cu Departamento di Direccion di Finanza den e proceso aki a inventarisa henter e cartera di fiansanan cu Gobierno a otorga den e ultimo 30 aña, cu ta un suma di mas cu 400 miyon florin.
“Actualmente nos sa precisamente ken debe cuanto y p’esaki nos a institui tambe un afdeling special na Direcion di Finanza p’esaki”, e mandatario a expresa.
Den e siguiente lunanan, e departamento aki cu awor ta conta cu un programa digital pa administra y procesa henter e cartera aki lo factura tur ‘statements’ lo informa tur studiante y ex-studiante cu a ricibi fiansa di estudio, kico exactamente nan debe, kico t’e condicionnan, e terminonan cu nan por tene nan mes na dje p’e debe aki y kico ta nan obligacionnan p’e fiansanan cu nan a haya.


text:
Diamars ultimo, lider di MEP Evelyn Wever-Croes y parlamentarionan Ady Thijsen y Guillfred Besaril a reuni cu representantenan di IMF na Banco Central.
IMF a expresa nan preocupacion riba crecemento economico di Aruba. Economia di Aruba tabata y ta sigui hopi swak, no tin mucho crecemento.
E unico speransa ta e refineria, maske no tin informacion concreto ki dia por spera e re-apertura.
Di nos banda nos a expresa nos preocupacion pa cu e debe di pais Aruba pasobra un debe halto asina tin un impacto negativo riba crecemento economico. IMF a indica cu 84 pa 85% di debe manera Aruba a conoce ta alarmante y a indica cu Gobierno mester pone mas esfuerso pa baha esaki.
IMF ta comparti e preocupacion di Fraccion di MEP cu Gobierno no a tuma medidanan structural pa soluciona e problemanan financiero di pais Aruba. Tambe IMF ta preocupa con e tantisimo PPP nan lo influencia e posicion di debe di gobierno y lo menciona esaki den nan raport.
Riba turismo tambe IMF a duna un statement di a mira cu Aruba su resultadonan riba turismo ta mucho mas malo cu otro destinacionnan similar. Fraccion di MEP tambe a remarca esaki. IMF a cuestiona Gobierno riba esaki y Gobierno su contesta ta cu ta deliberadamente a scoge pa no crece den cantidad solamente den calidad.
E informacion aki tampoco ta cuadra cu realidad pasobra e turista cu ta gasta hopi placa na Aruba no ta bin Aruba mas tampoco. IMF a keda preocupa cu esaki.
IMF lo traha su raport una bes nan keda cla cu tur analisis y lo publica esaki. Un cos ta sigur, e situacion no ta asina bunita manera Gobierno ta pretende.


text:
Diasabra madruga pa 4:32am, Central di Polis ta haya yamada di un accidente di brommer cu a cabi tuma lugar rib’e caminda di Shaba na altura di Compleho Frans Figaroa. Patruya di Polis di Noord ta presenta di biaha na e sitio na unda ta pidi pa ambulance cu urgencia mirando
Day: April 23, 2017
Den prome kwartaal di 2017 mercadonan clave ta crece cu 5.5%
Den prome kwartaal di 2017 Aruba Tourism Authority (A.T.A.) ta raporta crecemento den mercadonan clave y continuacion di caida for di Venezuela. Conforme proyeccion pa 2017, Venezuela lo conoce reduccion e aña aki, y meta ta pa mercadonan clave compensa lo mas cu por. Aki Merca ta hunga un papel importante. Meta
Clyde Harms: Carolynn Paula ta gradua di medico na Costa Rica
Diabierna 21 di april 2017 lo keda marca pa semper den memoria di Carolynn Paula. E dia ey el a ricibi su diploma LICENCIATURA EN MEDICINA Y CIRUGÍA for di Universidad Latina de Costa Rica na San José, Costa Rica. Despues di 6 aña di determinacion y hopi disciplina y sacrificio,
Parlamentario Clarisca Velasquez (AVP): Atraconan orkestra?
“Criminalidad ta preocupa nos tur cu ta stima e isla aki. Pero cu hendenan sin escrupulo ta bay sinta plania p’asina orkestra atraconan ta e ultimo cos cu nos por pensa cu hendenan cu ta hambra pa poder por bay asina leu pa haci”, segun Parlamentario Velasquez. “Noticia di fin di
Evelyn Wever-Croes campañando den Noord: Pueblo no por mas cu tanto criminalidad
E siman aki Aruba Tourism Authority ta inicia e di 28 edicion di Conferencia Anual di Turismo di Aruba (CATA)
Di 25 pa 29 di april proximo, un total di 116 socionan Latinoamericano ta yega nos isla pa participa na e di 28 Conferencia Anual di Turismo di Aruba (CATA). Proposito di e encuentro aki ta pa introduci Aruba nan nan –esnan nobo–, y pa e socionan existente, pa actualisa nan
Rene Herdé (AVP): Renoba enseñansa
Aruba Softball Bond ta anucia 12 di Mei e gran apertura di campeonato 2017
Tres ladron ta horta den cas na Palm Beach
Pickup Mitsubishi ta bandona sitio despues di ocasiona accidente
Diasabra mainta, rib’e caminda di Paradera un pickup Mitsubishi A-47106 a subi caminda sin duna preferencia na un auto Toyota TX 109 cu tabata rib’e caminda di Paradera direccion rotonde di Paradera net dilanti e gas station nobo. Despues di accidente, e chauffeur di pickup a bandona e sitio. Un rato


text:
Eltienne Yarzagaray a lansa su cancion nobo ‘Emanuel’.
Pa varios tempo Eltienne Yarzagaray a bin ta cosechando varios exito cu su cancion ‘Bo ta Santo’. Ta tempo pa sigui cu su inspiracionan nobo.
E tema nobo ‘Emanuel’, ta un inspiracion cu nificacion profundo pa trece hende mas serca di Dios.
E cancion ‘Emanuel’ ta significa: Dios ta cu nos. Eltienne a haña e inspiracion mientras e ta tocando su piano. E letranan di e cancion ta papia di un persona cu a scucha e bon noticia cu lo bay bin un salbador cu lo por sake di cualkier situacion cu e lo ta biba aden.
Tambe e cancion tin un nificacion personal pa Eltienne.
Eltienne su di tres nomber ta Emanuel. Su mama a dune e nomber ey den un momento hopi dificil di parto, unda cu Eltienne y su mama a hera fayece. Eltienne su mama den e momento dificil a bisa ‘Señor si bo laga nos biba, lo mi duna mi yiu e nomber Emanuel’.
Den e momento ey Dios tabata cu nos.
E meta di e cancion Emanuel ta pa trece speransa bek den e ser humano. Cu den e temporada aki nos por refleha rib’e rason di Pasco. Cu Emanuel trece su lus den cada hogar.
Produccion
Eltienne Yarzagaray t’e compositor di e cancion‘Emanuel’. E cancion a wordo aregla pa Miguel Genser y wordo gemix y master pa Gilner Dirksen.
E musiconan cu a forma parti di e proyecto aki: riba baho Diego Henriquez , riba cuarta Vivio Croes, vocalista Rachel Kraaijvanger y David Dubero. Demas instrumentonan dor Miguel Genser.
Eltienne kier a gradici su casa Solmaita Yarzagaray pa su amor y sosten n’e proyecto aki. Tambe n’e pueblo di Aruba, pa solicita e cancion aki na tur radio.


text:
Wichita Villacres, Presidente y Directora Ehecutivo di ECO DMS y su ekipo dinamico di ECO DMS a conclui un aña intenso di actividad. Apesar di tur e trabaonan constante, e di 30 aniversario no por a keda sin wordo celebra, cu tres circulo importante cual t’e comunidad di Aruba, clientenan local como tambe internacional y empleadonan leal.
Mirando atras, segun Villacres, tabata un aña satisfactorio cu a culmina cu un invitacion pa 4 dia di evento, incluyendo tur e socionan internacional di e compania p’asina brinda pa 30 aña di colaboracion exitoso y tambe e pase di batuta di e Managing Director Maoreen Every, yiu muher di Villacres cu ta establece su mes como e futuro lider carismatico di e compania.
E evento final cu a tuma lugar den luna di december a wordo diseña pa impresiona tur e clientenan internacional di e compania y pa mustra cu Aruba ta un destinacion unico cu un variedad grandi di actividad.
Un gran cantidad di persona poderoso den e mercado di MICE a bin Aruba pa celebra cu ECO DMS, di 10 te cu 14 di december.
E ultimo dia di e programa, den presencia di Minister President Evelyn Wever Croes, Minister di Transporte Crispin Romero y Minister di Turismo Dangui Oduber, a tuma lugar un reconocimento den cuadro di e celebracion di e di 30 aniversario y tambe un celebracion di gala na Renaissance Convention Center.
E black-tie gala cual tema tabata: ‘A Caribbean Pearl Celebration’, a wordo poni den otro na un manera nechi, elegante y cu ta coresponde cu un celebracion di fin di aña. Den su discurso, e lider di e banda Jairo Boekhoudt a aplaudi Villacres pa su habilidad special pa reconoce y identifica e talentonan local, y tambe el a felicit’e p’e compania di alta calidad cu el a crea y cu ta capas di sirbi e bisitantenan exigente cu ta bishita nos isla.
Every a sorprende su mama cu un compilacion di videonan espontaneo cual protagonistanan tabata invitadonan cu a bira su amiga/onan pa bida, cu Villacres a conoce y crea un relacion atrabes di afiliacion profesional manera SITE & FICP, durante su biahenan pa promociona Aruba.
Palabranan di elogio y aprecio pa ECO DMS a bin di clientenan agradecido cu ta reconoce e rol fundamental cu Villacres tabatin den produci eventonan unico.
Loke mas a destaca e anochi aki tabata e presentacion di premionan cu Villacres y Every a entrega como muestra di aprecio na un lista estelar di mas di dos dozijn di dignatario di MICE, BI Worldwide conmemorando 27 aña di aliansa, Maritz Travel 25 aña, Prestige Global Meeting Source 25 aña y mucho mas y asina concluyendo decadanan di colaboracion.
Representantenan di companianan local tambe a subi escenario pa tuma nan premionan, incluyendo KukooKunuku Party Bus, Elite Productions, Sunny Ray Entertainment, Fofoti Tours & Transport, Action Tours, Pelican Watersports, Papiamento Restaurant, Hyatt Regency Aruba, Aruba Marriott Resort & Stellaris Casino, Marketing Plus NV, Renaissance Aruba Resort, The Ritz-Carlton Aruba y Hilton Aruba Caribbean Resort & Casino.
E aña di celebracion a termina cu un palabra di agradecimiento emocional di Villacres, kende a expresa su gratitud pa tur oportunidad cu el a haya na Aruba.


text:
Diasabra anochi polis a haya informacion cu na altura di Paraguana tabatin un dama hoben canando y buscando ayudo. Patruya di Noord a logra hay’e un poco mas p’ariba di Paraguana, esta na Soledad. E dama lo tabata un poco bou influencia y mustrando un poco desorienta. Papiando cu e dama, el a
Day: October 29, 2017
Auto ta perde control y ta drenta un cas na Rooi Bosal
Homber a keda maltrata dor di su ex y algun otro persona
Dia di Reforma 31 di october diamars 2017 lo pasa e película “Lutero”
Playoff Heineken di ASB a termina den categoria A-klas – Logros a derota Blackhawks 11-10 pa titula campeon 2017
Playoff Heineken di Aruba Softball Bond dedica na dos baluarte sra. Bertha Wolf Croes y Eugenio “Tan” Helder a termina den categoria masculino A-Klas. E fuerte equipo di Logros un equipo cu a bira miembro recientemente den aña 2017 di Aruba Softball Bond y a participa den su prome campeonato oficial
SV Britannia Vitamalt/Frisian Flag ta gana RCA 1-0
Diabierna anochi tabatin continuacion di campeonato di AVB 2017/18, unda cu dos team grandi a topa otro. SV Britannia Vitamalt/ Bright Bakery a presenta cu e siguiente alineacion: Arthur Werleman, Carl Geerman, Rodymar Paesch, Glembert Kock, Luis Murillo, Niño Ulises, Renier Paraez, Luis “Coco” Estrada, e Rookie Moises Castro, Hugo Martina
Play Off Heineken di Aruba Softball Bond a continua den AA – Den un wega decisivo Balashi Premuim a elimina Spuiters y ta pasa p’e siguiente ronda
Chauffeur bou influencia a ocasiona accidente band’i Aruba Ports Authority
Aruba sorprendi pa un pal’i awa
Rapport financiero di fondo di enseñansa ta bira e ehempel pa otro fondonan di gobierno
“Y asina aki nos a yega na e momento hopi importante di e trayectorio di 4 aña aki. Awe den presencia di Minister di Financiën, Director di Financiën, e rapport oficial di finansas di e Onderwijdsfonds ta wordo ricibi“, asina Minister di Enseñansa, Michelle Hooyboer-Winklaar a duna di conoce. E rapport


text:
Un bihista na Scol Felipe B. Tromp
Diabierna autor di Buki pa Mucha, Sjoerd Kuyper, a bishita muchanan di Scol Felipe B. Tromp. Sjoerd Kuyper ta autor di e regalo di siman di buki. El a mustra e muchanan algun buki cu el a skirbi y el a conta algo for di e buki di siman ‘E buki mas excitante di mundo’.
Sjoerd Kuyper ta di Amsterdam y a cuminsa skirbi fe tempo cu e tabata chikito. Su prome obra di poesia tabata pa hoben y a keda publica cu su 16 aña. Na 1974 el a stop di studia filosofia y a cuminsa traha fulltime como escritor. Sjoerd Kuyper a publica storia y poesia pa adulto y mas cu 40 buki pa mucha. El a gana hopi premio pa su obranan. Kuyper a skirbi tambe pa producionnan pa television (Max Laadvermogen en De Freules) y scenario pa pelicula pa cual el a gana premio na Hulanda (Het zakmes). Di e novela pa hoben ‘De rode zwaan’ a traha un pelicula na 2001 y esaki a keda nomina pa ‘de Kleine Kinderkast’. Kuyper a skirbi letra pa cantica pa e musical ‘De scheepsjongens van Bontekoe’ y e musical ‘Turks fruit’. Na 2012 Sjoerd Kuyper a ricibi e Theo Thijssen-prijs 2012, e premio mas prestigioso na Hulanda pa literatura di mucha y hoben. E ta un premio pa henter su obra.
E ‘Regalo di siman di Buki pa Mucha 2017’ ta un regalo pa muchanan di Aruba. Por haya e buki gratuitamente na tur libraria ora di cumpra buki na un suma di 25 florin minimo. aE buki titula ‘E buki mas excitante di mundo’ ta na Papiamento y Hulandes. Ilustracion di e buki di festival 2017 di Aruba ta di artista visual y docente di arte, Stan Kuiperi. Traduccion tabata na encargo di sra. Evelyn Ruiz-Croes y redaccion di Jeroen Hoogerwerf. E buki a keda publica na Levendig Uitgever.


text:
E significacion di e pintura di bo yiu…
Un storia saca for di bida real…
‘Yen di orguyo e criatura ta bin serca su mayornan, cu ta druk y ocupa cu su cosnan di tur dia. ‘Mami, papi, mira un cos bunita cu mi a pinta pa bo…” Den su drukte e mayornan ta tira un bista riba e bladchi, pero no ta mira di berdad… “Hopi bunita, mas oro mi ta mir’e un poco miho. Mi ta hopi ocupa awor…” Yen di tristesa e mucha ta bira cana bay… Aunke e mayornan den nan drukte di bida no a ripara…e mucha a sinti e falta di atencion… un falta di atencion cu te hasta den su pintura, tabata hinca…
Un pintura di un mucha ta mas cu un combinacion di colornan. Pa un persona cu ta entrena pa analisa un pintura e ta un refleho di e forma con e mucha ta experencia e mundo cu e ta biba aden.
Bo por saca afo con e mucha ta na e momento ey…su emocionnan, su stress y guia e mucha y mayornan cu tips den e educacion di nan yiu.
Mucha??? Stress???
Si, aunke no semper nos ta realisa esaki. Pero nos bida awendia ta hopi yena cu actividadnan, yena cu desorden. Nos ta biba hopi ocupa y consecuentemente…nos yiunan tambe… Tin hopi actividad den tempo liber pa mucha hasi y mayornan kier pa nan yiunan siña hopi cos… nan ta bay les di musica, les di deporte, nan ta bay cresh of centro di cuido… tur esaki cu e miho intencion…
Pero…e mucha no tin momentonan di trankilidad hopi biaha. No tin ambiente di cas, contacto entre e famia mes… Y hopi biaha nos no ta realisa esaki mes, pasobra e forma di biba aki ya a bira un custumber, un patroonchi di bida. Cu tur bon intencion, pero no semper e ta e miho cos pa un mucha.
Un atardi di trankilidad…
Ta hopi importante pa crea momentonan di trankilidad pa nos yiunan. Loke como mayor nos por hasi ta pa organisa atardinan di pintamento pa e muchanan. Un atardi di trankilidad, completamente dedica na e muchanan. Analisis di e pinturanan di un mucha ta hiba nos pa haja sa na un forma directo loke e mucha ta biba y ta sinti riba un nivel emocional.
E ambiente cu ta rondona e mucha ta refleha den e estado di animo di e mucha.
Un mucha cu ta rondona pa trankilidad, disciplina duna cu amor ta refleha e trankilidad aki den su pintura, den e movecionnan cu e ta pinta cun’e.
E stress cu muchanan ta biba aden tambe ta refleha den e pintura. Den e liñanan, den e escogencia di e colornan cu ta refleha agresividad of malesa.
E deseonan y necesidad di e mucha na proteccion y amor cu ta refleha den e color blauw.
Tips pa mayornan:
Realisa cu muchanan mester di momentonan di trankilidad den nan bida diario. No hinca nan den mucho cos pareu. Na lugar di hinca nan den 5 diferente actividad, laga nan scohe 2.
Sosiego, drumi suficiente ora anochi ta hopi importante. Laga un mucha drumi na tempo. Prepara e mucha pa bay drumi, paga television. Lesa cu e mucha, e ta un di e cosnan mas dushi cu bo por hasi cu bo yiu.
Pinta cu bo yiu. Hasi obra di man cu bo yiu. E ta duna bo yiu trankilidad, pero abo tambe. E ta duna bo yiu energia y abo tambe. E ta un actividad simpel y barata pa hasi. Pero, e ta un muestra y momento grandi di amor entre un mayor y su yiu. Un di e cosnan inpagabel den bida…


text:
Clayton Croes, e “Beleidsmedewerker” di Directie Volksgezondheid (DVG) y Hefe suplente di Gele Koorts Muskieten Bestrijding (GKMB), a informa cu nan ta controlando rond di nos isla.
“Esaki t’e parti grandi di control preventivo pa nos haya e indexnan pa tin un bista di e cantidad di sangura riba nos isla. Durante e controlnan aki nos a haya diferente problema pa loke ta regenbakken (receptornan di awa).
Clayton Croes a sigui splica cu GKMB tin un total di 13 tarea cu nan ta cumpli cune pa medio di e plan nacional di accion riba cual nan ta basa nan trabao… “y esaki ta un di e tareanan y e ta birando un problema e ultimo añanan”.
GKMB tin un total di 2000 regenbak registra. Esaki ta un registro di hopi aña caba… “y tambe nos a ripara cu hopi di esaki a wordo elimina y tin otronan cu ta nobo.
Regenbak cu den pasado no tabata wordo uza y a wordo reconstrui, awor ta den uzo atrobe.
E ta haci’e un poco dificil pa tin un bon registro riba nan”, Clayton Croes a splica.
“Durante e control aki nos a tuma nota cu ta hayando criadero di sangura Aedes Aegypti den regenbak, dus criadero di e sangura cu ta causa Dengue, Chikungunya y Zika. Si pensa bon, un regenbak ta un criadero gigante cu ta percura pa produci un cantidad di sangura y na mesun momento un gran molester di sangura”, el a agrega.
GKMB kier pa doñonan di cas cu tin regenbak, pa sea asina amabel di tuma contacto cu GKMB na telefon 585-5533 p’asina nan por haya sa kende t’e doñonan di cas cu tin regenbak… “y p’asina na mesun momento por atende cu esakinan tambe dor di splica nan cu si e regenbak ta den uzo con pa evita problema di sangura.
Si nan ta colecta awa cune kico pa haci p’e no bira un criadero gigante di e sangura Aedes Aegypti”.
GKMB tin diferente producto y por splica e doñonan di cas cu regenbak e forma corecto di uzo y prevencion, como tambe duna e doño di cas informacion riba kico e mes por haci durante aña si no ta uza e regenbak.
Un tip facil ta pa kita tubo y tapanan pa stop di colecta awa inecesariamente. Asina e lo no causa molester”, e experto a splica.
Tambe por haya productonan di diferente tipo na companianan di pest control y tiendanan unda ta bende mata.
Aki por haya loke ta wordo yama “Mosquito Donuts”. Asina bo ta sigur cu bo regenbak no ta causa peliger pa salud publico, sigur rond di bo cas y pa bo sernan keri.
“GKMB ta uza maneranan mas green posibel. Den pasado esun mas facil y economico tabata e uzo di kerosin, pero awendia tin diferente alternativa p’esaki.
P’esey nos ta inverti hopi mas den mihor productonan pa medio ambiente cu ta biodegradabel, esta e producto BTI cu nos ta uza den zona ambiental”, di acuerdo cu Clayton Croes.
Productonan completamente biodegradabel ta basa riba un bacteria di naturalesa cu ta haya den tera solamente.
Den laboratorio ta produci esaki di un forma concentra. E bacillus thuringiensis israelensis ta forma toxina pa proteha su mes asina e bin den contacto cu awa y esaki ta un delicatese p’e larvanan di sangura.
“E ta un manera hopi nechi pa deshaci di larva di sangura y na mesun momento hopi specifico tambe. E ta diseña solamente pa mata larvanan di sangura y mesora proteha abo doño di cas contra e sangura y na un manera hopi consciente ta preveni e sanguranan aki”, Clayton Croes a acentua.
E manera mas crioyo cu semper GKMB tabata para p’e y ainda ta boga p’e, danki n’e bon cooperacion cu e doñonan di cas cu tin regenbak grandi activo, ta uza e pisca chikito guppy. E pisca aki t’e forma di mas nechi cu tin pa deshaci di larvanan di sangura. E larvanan aki ta un delicatese pa guppys.
“Si bo tin un regenbak y bo tin guppys den dje bo por ta sigur cu bo no tin problema cu sangura.
GKMB tin poco disponibel pa parti cu e casnan cu tin regenbak. Durante secura hopi regenbak a seca y tin scarsedad di guppys, pesey GKMB ta pidi esnan cu tin regenbak y tambe tin guppys pa notifica nos pa yuda parti esaki pa tur esnan cu kier haci uzo di e metodo aki”, asina Clayton Croes a expresa.
E experto den combatimento di sangura a termina bisando cu e mision di GKMB ta pa proteha pueblo di un banda y di otro banda educa pueblo dunando informacion necesario n’e doñonan di cas riba kico nan mes por haci.
“Y esaki ta cuadra completamente cu e vision di Directie Volksgezondheid pa nos tin un comunidad responsabel pa nan mesun salud.
Nan tin den nan man e informacion y conocemento pa nan mes por proteha nan mes y cuida nan salud”.


text:
Kurso Papiamentu Ortografia
- Fecha di inicio: 1/4/2016
- Preis: $340
- Durashon: 24 Lès / 12 Siman
- Nivel: Avansá
- Idioma: Papiamentu
- Fecha di inicio: 1/4/2016
- Preis: $340
- Durashon: 24 Lès / 12 Siman
- Nivel: Avansá
- Idioma: Papiamentu
Details & Inskribí
For di 2008 a ofisialisá ortografia di papiamentu den un desishon gubernamental. Komo meta pa propagá un ortografia uniforme i stimulá uzo di esaki den komunidat di e islanan generalmente.
Durante e kurso Ortografia, ta duna tantu práktika komo splikashon tokante reglanan básiko di ortografia di papiamentu. Kursistanan ta haña un prueba teorétiko (reglanan) i skibi (diktado).
- desaroyo i identidat di papiamentu
- historia di ortografia di papiamentu
- ortografia general (skibimentu i pronunsiashon):
- alfabèt
- lèternan modifiká
- kombinashon di konsonante (digrama) i vokal (diptongo i triptongo)
- uzo di lèternan partikular
- lèternan ku ta uza ku eksepshon
- sílaba
- Asento (grave i skèrpi)
- aplikashon di regla di asento
- Numeral
- konhunshon
- uzo di apostròf
- lèter kapital
- dianan di siman, lunanan di aña, nòmbernan geográfiko, abreviashon
- palabranan strañero
- Puntuashon
< Go Back


text:
Awe nos ta recorda Santa Marta, ruman di Maria y Lazaro, patrono di lo imposibel. Ta na Marta cu Hesus ta bisa den e Evangelio di San Lucas 10, 41:” Marta, Marta, bo ta preocupa y den tension pa hopi cos, ma un cos so ta necesario, Maria a scohe e miho parti y lo no kita esey for di dje.” Marta semper a mustra su gran habilidad di sirbishi. Semper e tawata mas activo y cla pa yuda. Marta tawata tin un fe profundo y e la kere cu apesar cu su ruman Lazaro a muri cu tur cos cu Hesus pidi Dios E lo concede. Marta a kere cu Hesus ta e Mesias, e Yiu di Dios cu a bini na mundo pa rescata nos y duna nos bida y bida na abundancia. ( Huan 11,19-27 )Hesus Abo ta e resureccion y Bida pesey nos ta pidi Bo pa duna nos Bo mesun bida pa hibe na esnan cu mester di dje. Laga cu nos por siña di Marta su sirbishi y hospitalidad. Yuda nos comprende cu den un encuentro cu bo cada dia nos accionnan y trabownan lo ta mas fructifero y bendishona. Aleha tur preocupacion, angustia, stress y permiti nos ricibi Bo como nos huesped principal. Amen
Orashon di dia 29 juli 2017
Posted in Orashon di Dia


text:
ORANJESTAD(AAN): Diasabra, den oranan di anochi, den un forma relampago, Arestatie Team a pone man riba un sospechoso cu tabata moviendo den un auto den e area di Noord. E tabata un di esnan cu a comete atraco riba e tienda Plug and Play na Ponton.
Tabata e momento cu a pidi refuerso di patruyanan di Noord, pa asina por para un auto cu tabata move den un forma basta sospechoso riba caya cu dos homber aden.
Na altura di ya caba yegando Saliña Cerca, pasando Turibana, Kamay, yagando Saliña Cerca, e unidad di Arestatie Team a duna señal na e auto aki pa para. Na e momento cu esey a sosode, e auto a mira cu autoridad ta su tras. Nan a lora drenta un caya y na e momento cu nan a mira un chens, a baha pa purba di core y a cuminsa core direccion di e saliña cu tin banda di Saliña Cerca. AT, prepara cu cara tapa, a logra pone man riba un di e sospechosonan. E otro a logra scapa. Autoridad di Noord a cuminsa cu un buskeda den vecindario pa mira su por pone man riba e otro sospechoso. Pero nan no a topa cun’e.
Den e auto a haya un tas. E tas aki tabata yena cu cierto cantidad di charger y telefon cellular nobo nobo. Manera cu ta conoci, tabata tin mas cu un atraco y den un di e atraconan cu a tuma luga diasabra, nan a logra bay cu mas of menos 20 pa 30 telefon. Tambe a confisca un brommer y tambe dos helm, cu a worde uza pa e atracadornan. Mientras tanto e departamento tecnico di BFTO a presenta na elugar, a haci na investigacion, tanto riba e tas cu a worde haya den auto, tambe tabata tin un mashin di pela den e auto y e auto a worde confisca, hiba Shaba y e tas tambe, cu tur e materialnan di celular, a keda confisca, pendiente investigacion.
E sospechoso cu a worde gara e momento ey, a worde poni keto banda di e auto, te ora cu a presenta cu e dogcatcher, y eynan tambe a transport’e pa warda, caminda cu e proceso di interogacion lo bay continua tambe.
Pues, atraco Team lo mira si e persona aki ta envolvi den cualkier atraco y lo trata na saca afo tambe kende e otro persona cu a logra huy ta.
Tremendo trabao di Cuerpo Policial uniforma, pero tambe un tremendo trabao di Arestatie Team diasabra anochi. Atraco Team ta sigui cu e proceso di investigacion pa gara e otro cu a logra scapa.


text:
Dialuna ultimo a yega Aruba pa algun reunion importante Secretario di Estado di Infrastructura, Transporte y Medio Ambiente di Hulanda sra. Sharon Dijksma.
Na su yegada e tabatin un encuentro cu Prome Minister Mike Eman y despues a sigui un reunion di trabou cu Minister encarga cu Transporte ing. Mike de Meza hunto cu su conseheronan.
Den e encuentro a elabora riba diferente tema, manera medio ambiente na Aruba, esta proyectonan cu Aruba ta trahando riba dje y e dump na Parkietenbos, pero tambe e situacion di InselAir Aruba.
Importante ta cu na final di e reunion a keda dicidi cu lo bay traha hunto riba nivel den temanan di Aviacion Civil y lo haya asistencia di Aviacion Civil di Hulanda, den preparacion di e trabounan cu mester wordo haci den cuadro di e audit cu ICAO lo haci otro aña di Aruba.
Minister Mike de Meza a splica cu el a sinti cu sra. Sharon Dijksma a mustra un berdadero interes den tur loke Aruba ta haciendo riba tereno di energia alternativa, e trabounan cu Aruba ta haciendo, pero tambe con por enfoca y promove autonan cu ta core riba electricidad riba e isla.
“Esaki t’e futuro y e direccion cu nos mester bay pa 2020 pa yega na 100% dependiente di energia alternativa. Transporte den e meta aki tambe ta hunga un rol importante,” e mandatario a bisa.
El a agrega cu Hulanda sigur kier traha cu Aruba den e plan total pa ta dependiente di solamente energia alternativa.
E Secretario di Estado a probecha pa bishita Parke Arikok y Spaans Lagoen, y a haya un splicacion di e 16 areanan cu ta bay wordo protegi dentro di poco, unda bes cu e ley keda cla.
Esaki, e mandatario a enfatisa, ta algo masha importante pa proteccion di ambiente.
“El a keda hopi contento di mira cu tin asina hopi trabou cu ta wordo haci riba e tereno aki. No tur cos ta sali den prensa local.
Nos Arubianonan a bira hopi mas consciente pa loke ta medio ambiente y pronto nos lo informa riba tur loke nos ta haciendo riba e tereno aki,” Minister Mike de Meza a duna di conoce.


text:
WILLEMSTAD - Conocido bankero y personalidad di Corsou Lionel "Paps" Capriles a wordo hiba na su ultimo lugar di sosiego. Manera por a spera, e entiero a bira un evento completamente coordina, sin laga niun pida detaye afo. Impresionante tabata e candidad di personanan cu a bin dispidi, y tambe e logistica rond di esaki. Aruba no a falta y un delegacion respeta tabata presente pa rindi honor y tributo na un homber cu tur a cataloga como un 'shon di hende', un 'persona unico' y asina tabatin mas. Organisa na su residencia na Doormanweg mes, tur esnan presente a haya chens amplio pa dispidi di Paps, y recorda momentonan bunita cu Paps a laga atras pa recorda. NoticiaCla.com tabata parti di e delegacion di Aruba y a cubri e entiero aki tambe.
DELEGACION ARUBA
Un delegacion di amigo, coleganan y representantenan di Caribbean Mercantile Bank (banco cu Paps a funda mas di 50 aña pasa) a biaha den varios buelo priva dialuna mainta pa Corsou, pa asina ta presente na e momento special y tristo aki. For di Prome minister Mike Eman, te na Javier Wolter Managing Director di CMB, miembronan di e hunta di directiva, y claro, su amigonan di Aruba manera ex gobernador Olindo Koolman, Jossy Lacle y Eduardo de Veer y un lista mas di personalidadnan di Aruba. Asina tabatin mas cu aunke algun tabatin un rol ehecutivo of no, nan tur a sinti cu tabata nan deber civico y di amistad, pa duna honor final na nan amigo Paps.
E ATARDI
E entierro tabata na residencia di 'Paps' mes na Mahaai, unda cu a organisa e residencia di tal forma cu a pensa riba literlamente tur cos. Anticipando un avalancha di bishita, a percura pa e 'evento' cana structura, completo cu persona pa dirigi caminda, post pa awa mitar caminda, te na un post di Cruz Cora en caso cos bay for di man y hende bira malo di sea cansancio, calor of otro cos. For di tur rango, disciplina y skina, hendenan a bin mustra nan respet pa e homber cu ningun hende por a haya algo negativo di bisa di dje. Keda pendiente pa mas di e cobertura di entiero di Lionel "Paps" Capriles. Mira un recapitulacion di e dia den forma di video aki.
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.
WILLEMSTAD – E ex minister di Corsou George Jamaloodin no ta wordo extradita. Vocero di ministerio publico di Corsou y St Maarten ta desmenti e informacion cu a keda publica riba front page di e corant Extra e siman aki. E noticia no ta cuadra cu berdad, segun Serphos a sigura e portal aki. Ora cu a puntra ki dia si, Serphos a bisa, “Nada ainda”. E matutino di Corsou a publica diahuebs riba su front page cu Jamaloodin definitivamente lo keda extradita for di pais bisiña Venezuela. Esaki despues cu aña pasa autoridad Venezolano a bay di acuerdo cu e extradicion. Tramite a cuminsa pa e extradicion, pero no tin fecha ainda. Unda Extra a saca e informacion aki, no ta conoci. Jamaloodin ta wordo sospecha di un cantidad di cos pa cual e tin cu bin responsabiliza su mes na Corsou. Ora cu a pidie voluntariamente entrega su mes, e no a reacciona, pa cual a pidi un orden di aresto pe. Autoridad Venezolano a cumpli cu esey y tine deteni na e pais bisiña, pendiente su extradicion.
WILLEMSTAD - Findishi di Ministerio Publico (OM) Corsou di un avion CanadAir cu 11 asiento (registracion N545SD) a sera awe 30 di december 2017. A bende e avion finalmente pa 700.000 dollar Mericano.
WILLEMSTAD – E posibel union of fusion entre InselAir International y Avianca no ta sigui mas. Asina minister di economia di Corsou Steven Martina a informa diahuebs durante un conferencia di prensa, segun e vespertino di Corsou Antiliaans Dagblad. E compania madre Synergy ta bula afo y pues asina termina un negociacion di 9 luna despues cu a firma un ‘letter of intent’, cu awor ta keda solamente na ‘intento’. Complicacion huridico pa tuma e compania ta un di e motibo principal segun presidente di e comision negociado Etienne Ys. Segun leynan local, un compania di afo no por tuma accionnan mayoritario di un aerolinea over. E por crea problema cu paisnan internacional relaciona cu acuerdonan bilateral. E paisnan ta haci deal cu aerolineanan a base di nan caracter nacional, pero no por haci esey si e doño di e compania ta uno di afo. Gobierno di Corsou a informa cu awor nan ta bay busca otro alternativa pa toch logra rescata e aerolinea local. Inicialmente a bisa cu e unico forma cu por a salba InselAir International, ta cu e union of toma di Avianca. Awor esey ta cambia y ta mustra cu lo sigui busca mas alternativa. Foto cortesia Antiliaans Dagblad.
WILLEMSTAD – E homber J.L.F.P. (Curaçao, 1990) a keda sentencia awe pa a cende un auto na candela intencionalmente. E castigo impone ta 15 luna di castigo di prison, di cual 5 ta condicional, y 3 aña periodo di prueba. Huez a tene cuenta cu ta trata di un persona cu ta un ‘first offender’. E caso tabata ora cu e persona aki a cende auto di e vocero di ministerio publico Norman Serphos na candela na mei di e aña aki.
ARLINGTON, Va., December 18, 2017 – PAE (Pacific Architects and Engineers Incorporated) a haya un contracto di 79 miyon dollar pa provee sosten pa e base conoci como FOL (Forward Operating Locations na Aruba y Corsou. Entre e loke e compania tin cu provee, nan mester prove operacion di supervision aereo pa bringa droga, planea mision y ehecucion, personal permanente asigna, ekipo y facilidad, ekipo y facilidad. E periodo valido pa e oferta ta un aña di base y un opcion pa 4 aña mas. Fuente PAE. Foto cortesia 12th US Airforce.


text:
klik hier voor Nederlands
E tarea primordial di Ministerio Publico ta para den articulo 3 di e Ley di Ordenanza riba e organisacion di e poder hudicial: “Ministerio Publico ta encarga cu e mantencion di e ordenanzanan legal, e persecucion di hechonan castigabel, e ehecucion di sentencianan y decisionnan di huez den casonan penal y e control riba cumplimento cu decisionnan di huez den casonan disciplinario”.
E tarea principal di Ministerio Publico por wordo parti den 4 tarea:
- Mantencion di ordenanzanan legal;
- Guia investigacion di hechonan castigabel;
- Persecucion di hechonan castigabel;
- Control riba ehecucion di sentencianan den casonan penal.
Den e siguiente parti ta sigui mas informacion tocante e 4 tarea di Ministerio Publico.
Ministerio Publico ta e organisacion cu ta encarga cu mantene ordenanzanan legal. E tarea di Ministerio Publico ta pa percura pa habitantenan di Aruba no viola e regla- y leynan di Aruba. Particularmente Ministerio Publico ta encarga cu e mantencion di leynan penal. Leynan penal ta tur regla- y leynan riba cua tin un castigo pa esnan cu viola nan. E mantencion di e leynan tin como meta preveni, domina y combati criminalidad.
Na momento cu un hecho castigabel wordo cometi, polis ta cuminza un investigacion penal. E investigacion penal ta ensera cu agentenan policial ta busca pista, scucha testigo y eventual victima, detene sospechosonan y ta pone tur e datos di e investigacion den e asina yama proces-verbaal. Un proces-verbaal (tambe yama PV) ta un relato oficial por escrito di funcionario(nan) publico cu hechonan cu nan mes a observa y cu declaracion cu nan a anota for di boca di sospechoso of testigo y investigacionnan manera vingerafdruk, investigacion di DNA. E fiscal tambe tin un parti den e investigacion penal. No ta asina cu e fiscal mes ta haci investigacion. E fiscal ta supervisa e investigacion penal cu ta wordo haci door di agentenan di polis y ta percura pa e investigacion tuma lugar segun ley ta prescribi.
Na momento cu e agentenan di polis cla cu e proces-verbaal, e proces-verbaal ta wordo entrega na Ministerio Publico. E fiscal ta evalua tur e documentonan cu ta pertenece na e proces-verbaal y ta wak si e actuacion di e sospechoso ta castigabel segun ley. Ora cu fiscal tin tur e hechonan riba un rij, e ta tuma un decision den e caso. E fiscal mester dicidi si e sospechoso ta wordo persigui mas leu. Persigui un sospechoso mas leu kier men trece e caso dilanti di un huez. Ley di Aruba conoce e principio di oportunidad (opportuniteitsbeginsel), cu ta ensera cu fiscal no ta obliga pa trece casonan dilanti di huez. Fiscal por dicidi cu e ta seponeer un caso. Fiscal por seponeer un caso si por ehempel polis no a logra acumula suficiente prueba of si e hecho castigabel no ta uno hopi serio y e culpabel a paga e victima e dañonan cu e la causa.
Fiscal por seponeer un caso condicionalmente tambe. Ora di un sepot condicional fiscal ta haci e sospechoso un proposicion. Si e sospechoso cumpli cu e condicion(nan) di e proposicion, fiscal no lo sigui persigui e sospechoso. Un ehempel di un condicion ta cu e sospechoso ta cumpli cu un cantidad di ora di servicio pa comunidad.
Fiscal por dicidi tambe pa ofrece e sospechoso un transaccion. E sospechoso ta paga un suma di placa na pais Aruba anto e no mester bin dilanti di huez mas. E altura di e suma ta depende di e infraccion y ta wordo dicidi door di fiscal. Ta ofrece un transaccion ora e comportacion di e sospechoso ta wordo cualifica como un infraccion den ley penal, manera por ehempel core den un auto cu no ta gekeur. Ora e transaccion ta paga, fiscal ta seponeer e caso contra e sospechoso. Un sospechoso cu no paga e transaccion cu e la wordo ofreci, mester presenta dilanti huez.
Si e fiscal no ofrece e sospechoso un transaccion of un sepot condicional y e no seponeer e caso, e sospechoso ta ricibi un dagvaarding. Un dagvaarding ta un documento oficial den cua fiscal ta yama un sospechoso pa presenta riba un dia specifico dilanti di huez. Den e dagvaarding ta para tambe di kico fiscal ta acusa e sospechoso.
Banda di su otro tareanan, Ministerio Publico tin e tarea pa controla e ehecucion di tur sentencia penal. Esaki kier men cu Ministerio Publico ta controla si boetnan ta wordo paga, servicio pa comunidad imponi door di huez ta wordo haci y si personanan ta sinta nan castigo di prison.


text:
HET REGISTER VAN KREDIETINSTELLINGEN
HET REGISTER VAN KREDIETINSTELLINGEN ZOALS BEDOELD IN ARTIKEL 28 EERSTE LID VAN DE LANDSVERORDENING TOEZICHT KREDIETWEZEN (AB 1998 NO. 16) NAAR DE STAND PER 31...
Ban Off Road: XTreme Island Tour cu special pa Dia di Betico
Dia di Betico hopi hende ta probecha haci algo special. Den e caso aki Off Road ta un di e opcionnan pa asina disfruta...
Monique y Manuel ta loco cu Henky di MooMba
"Henky ta e miho," Monique y Manuel a bisa di nan server na MooMba Beach. Monique sa kico e ta papia: el a traha...
Daniella Pop ta preparando pa representa Aruba
Srta. Daniella Pop lo ta ARUBA su representante di dia 11 pa 18 di February na Nicaragua pa e certamen di Teen Universe. Aña...
Caranan contento na Dragonfly di Josiane, Adriana y Sandra
E tres beyesanan Brazileño, Josiane Wloch (46), Adriana Silva (50) y Sandra Machado ta rib e isla pa prome biaha. E repsnan di benta...
No ta facil pa midi si a capta e mensahe contra droga y alcohol
Rulienne Arends di FADA a splica cu no ta facil pa mira tin ora of midi si e mensahenan ta yegando riba mal uso...
Bon comentario: Servicio pa paga number ta super rapido riba diasabra
Hopi bon comentario ta drenta di e tremendo servicio na e Departamento di Impuesto. Departamento di Impuesto a dicidi cu nan ta duna servicio...
Anko Ringeling: Minister no ta tuma decision pa AZV
Segun AZV, den e caso di Kyrenne Croes por ehempel, minister tabata hopi envolvi. Ringeling tin constantemente contacto cun'e, pa wak ki posibilidadnan por...
REGISTER VAN DE ASSURANTIEBEMIDDELAARS
HET REGISTER VAN DE ASSURANTIEBEMIDDELAARS ZOALS BEDOELD IN ARTIKEL 21 LID 1 VAN HET LANDSBESLUIT TOEZICHT ASSURANTIEBEMIDDELAARS (AB 2014 NO. 6) NAAR DE STAND...
AZV no ta cubri verpleeghuis pero ta cubri ziekenhuiszorg
Si bo haya accidente y e specialista cu ta tratabo na Aruba ta bisa cu locual e tratamento cu bo mester despues di accidente...


text:
Pa algun simannan caba por a tuma nota riba rednan social un movemento cu ta hiba e nomber, HopeAruba. Uno, cu a genera hopi expectativa den nos comunidad.
Ta trata di un plataforma civico pa trece cambio riba nos isla, cubriendo areanan di prosperidad manera, e area relacional, fisico, mental/emotional, spiritual y financiero.
E plataforma no ta un partido politico sino un movemento cu su enfoke ta uno di colaboracion pa crea sinergia civico.
Dialuna anochi su Fundadora, sra. Lisette M. Malmberg a bay “LIVE” via nan pagina di Facebook y aki a comparti su vision y motibo tras di e movemento.
“No ta solamente cada 4 aña ora di eleccion nos mester laga nos bos resona, e mester resona tur dia den cada area unda nos ta. Si nos crea un plataforma caminda hendenan ta sinti nan mes sigur cu nan por participa, duna nan ideanan caminda nan strategianan ta bon bini, mi ta kere cu nos por crea algo diferente. Semper den historia di mundo ora cambionan social impactante a tuma luga, tabatin un grupo di hende cu a bini hunto y a bisa; “Nos por trece e cambio cu nos ta desea di mira”, sra. Malmberg a bisa.
“Nos pais a prospera den hopi sentido, pero desafortunadamente, tin mas retonan social, divisionnan, divorcio, muchanan cu ta bayendo scol y cu ta drumi anochi cu hamber.
Nos debenan nacional, nos debenan personal, tur e cosnan aki ta hoga nos potencial, nos bos. Sin cu nos ripara, nos nacion ta bayendo den un rumbo. Esaki ta e rumbo cu ta bay hiba nos na prosperidad? Nos tur tin un bos, nos tur lo biba cu e resultadonan di nos accion of inaccion. P’esey un plataforma civico”, sra. Malmberg a mustra.
Ta trata di un grupo di hende comun y coriente cu a bini hunto y a dicidi di actua como ciudadanonan. Ciudadanonan cu no tin un cargo politico. Entre nan, tin doñonan di negoshi, economista, dokter, lidernan di hogar.
“Nos a bini hunto y a realisa cu prosperidad berdadero ta mas cu material, cu prosperidad pleno ta caracterisa den 5 area: Relacional, Fisico, Emocional/Mental, Spiritual y Financiero. Den e 5 areanan aki nos lo desaroya iniciativanan den un plataforma colaborativo. E logronan lo wordo midi den cinco area di exito: Individual, Famia, Comunidad, Nacion y Balornan”, sra. Malmberg a enfatisa.
“Awe, nos tin cu lanta den un diferente plataforma. Nos no por sigui haci e mesun cosnan cu semper nos a haci. Nos cada un mester tuma nos responsabilidad”, sra. Malmberg a bisa.
E palabra HOPE cu ta un acronimo di e palabranan Honor, Oportunidad, Productividad y Excelencia. Honor – con nos ta trata otro; Oportunidad – con nos ta mira y trata cu nos retonan; Productividad – con nos ta contrubui na nos bienestar comun; Excelencia – con nos ta haci loke nos haci.
Parti di e vision di HopeAruba cu ya a bira un realidad ta e Centro di Rehabilitacion, Cas Speransa Nobo cu recientemente a habri su portanan na Alto Vista. E iniciativa aki ta un prome fruta di e plataforma colaborativo di HopeAruba – E Movemento.
E Movemento ta wordo carga dor di dos pilar importante – Pilar 1: negoshinan y empresanan social, kende nan ganashi ta bay pa sostene proyectonan social y Pilar 2: HopeAruba Fundacion Restauracion – e organisacion a travez di cual proyectonan social por wordo realisa den un forma colaborativo cu partnernan local y internacional, manera e caso cu Cas Speransa Nobo.
Personan interesa pa colabora rib’e plataforma aki por tuma contacto cu HopeAruba atravez di nan Facebook – HopeAruba Movement. Of na tel: 5949052.
Por sintonisa sra. Lisette M. Malmberg comparti su vision y motibo tras di e movemento dialuna awor dia 17 di juli pa 9:10 di anochi na Tele Aruba, e lo ripiti tambe diadomingo dia 23 di juli pa 9:30 di anochi.


text:
Den tempo di crisis aki, ta bon pa nos busca metodonan pa economisa den nos bida diario.
Dor di busca den revista y riba internet, bo por haja ideanan fabuloso. Dor di cana rond y compara prijs, bo por haja material na bon prijs. Paga tino na e baratijo den tiendanan, bishita mercadonan di purga, cambia material cu bo amiganan…y asina mira con hopi lihe bo por traha un empake pa bo regalo cu ta impacta dos biaha… prome pa e empake y despues pa e regalo mes…
Loke tambe ta leuk pa forma un grupo di amiga y hasi un anochi unda ta trese material hunto y ta traha cosnan leuk hunto. Tambe por pidi un hende experto pa duna un workshop
Tambe muchanan ta gusta traha nan propio empake. Djis duna nan un poco material y strik y wak con bunita resultado nan por logra… Asina ta sinja nan di chikito pa ta carinjoso pa nos planeta…Exito!


text:
Diahuebs ultimo Brazil Taekwondo Stichting tabatin reunion tocante di e biahe pa Korea, mirando cu ta falta solamente 1 siman mas p’e team di “Train Hard Fight Smart” biaha pa Korea.
E team di 6 atleta awor a bira 4 dor di situacionnan for di alcance di Brazil Taekwondo. BTS a haci tur esfuerso, pero te eynan Brazil Taekwondo a yega.
Durante di reunion a discuti tocante di regalo di Pasco p’e atletanan, pasobra ta tradicion di BTS p’e muchanan.
Despues di e biahe di Korea y e relato, lo discuti y evalua den ki direccion lo bay.
Un cos sigur si ta cu BTS lo participa n’e Pan Americano di Taekwondo, pasobra Záhyon Klabér a clasifica p’esaki.
Tin e Open di Argentina y di Costa Rica tambe y tin e Canada Open. Ta varios campeonato di G-ranking tin y nos lo participa n’esakinan p’asina por midi e atletanan y sigui representa Aruba na grandi internacionalmente.
A discuti tocante di e lugarnan cu BTS lo bishita pa saca potret p’e calender di 2018, esaki lo sigui na luna di juli.
Esaki ta un proceso cu ta tuma su tempo, mirando cu e calender mester keda cla pa luna di september pa cuminsa bende esakinan.
E meta pa recauda fondo ta pa cumpra un bus nobo pa transporta e muchanan, protector nobo p’e muchanan y mas material pa training.
E bus di BTS ta den un estado cu ta pidi pa un otro.
Josefa Willems a presenta e estado di cuenta y kico tur tin pa paga p’asina sr. Willy Willems por paga esakinan.
Sra. Danica Delamore a bisa cu nos lo bay cu un vakantie chikito p’e muchanan tambe por haña un descanso chikito pa despues start bek na luna di juli bay te cu december y sigui bay full trot.
Nos a menciona tocante di e Youth Olympic Games di Taekwondo na aña 2018.


text:
TOPICO PRINCIPAL | MENTIRA CU TA ALEHA HENDE FOR DI DIOS
Ta Imposibel pa Stima Dios?
“‘Stima Jehova bo Dios cu henter bo curason, cu henter bo alma y cu henter bo mente.’ Esaki ta e mandamento di mas grandi y esun di prome.”—Hesucristo, aña 33 di prome siglo. *
Tin hende ta haya cu ta dificil pa stima Dios. Pa nan, e ta un ser misterioso, indiferente y hasta cruel. Wak kico algun di nan a bisa:
“Mi tabata resa pidi Dios p’e yuda mi, pero na mes momento mi tabata sinti cu e ta masha leu for di mi, casi imposibel pa yega na dje. Pa ami, Dios tabata un ser desconoci y sin sintimento.”—Marco, Italia.
“Aunke di curason mi kier a sirbi Dios, e tabata parce masha leu for di mi. Mi a mir’e como un Dios severo cu ta cla pa castiga hende. Pa ami, e no tabatin sintimento.”—Rosa, Guatemala.
“Tempo mi tabata chikito, semper mi a kere cu Dios ta wak nos foutnan pa e castiga nos. Pero despues mi a bin mir’e como un Dios indiferente, manera un prome minister cu ta atende asuntonan di su pueblo, pero cu no ta interesa mes den nan.”—Raymonde, Canada.
Kico abo ta pensa? Hende por stima Dios? Pa siglonan caba cristiannan ta haci e pregunta ey. Durante Edad Medio mayoria di hende no tabata ni resa mas na e Dios Todopoderoso. Dicon no? Pasobra hende tabatin miedo di dje. Historiador Will Durant a bisa: “Con un simpel pecador por tribi di dirigi su oracion na un trono cu ta asina cruel y leu for di hende?”
Kico a pone hende mira Dios como un ser “cruel y leu for di hende”? Kico Bijbel ta siña realmente tocante Dios? Si bo siña e berdad tocante Dios, esaki lo yuda bo stim’e?
^ par. 3 Mateo 22:37, 38.


text:
ORANJESTAD - Despues di e edicionnan na 2013, 2015 y 2016 sold out na Corsou y tambe na Aruba, e anochi di comedia De Lulverhalen lo ta bek den Cas di Cultura. E biaha aki lo ta bay di un version hopi peculiar: The Caribbean Edition! Bou di guia di Howard Komproe, diabierna 7 di april, Jetty Mathurin, Everon Jackson Hooi y Izaline Calister lo ta riba stage di Cas di Cultura, pa 8’or di anochi.
De “Lul verhalen” ta un anochi yena cu diversion, pero tambe tin espacio pa esnan sensitivo. Despues di tur e monologonan di vagina, e organisador, Howard Komproe ta haya cu ta tempo pa scucha e parti masculino. En todo caso, Lul Verhalen no solamente ta conoci pa tin e toke di humor di e ser masculino, pero ta un formula gigantesco cu tambe ta garantisa pa un anochi fabuloso di diversion.
Howard Komproe ta un stand-up comedian Hulandes di origen Surinameño. Despues di scol di teatro, ela cuminsa como stand-up comedian y rapidamente a forma parti di e grupo Comedytrain.
Hunto cu Jandino Asporaat, Murth Mossel, Roue Verveer, a forma parti di e Caribbean Combo. Ya varios biaha a presenta riba escenarionan na Corsou, caminda cu hendenan tabata hari te lora abou.
Jetty Mathurin ta un cabaretiere Hulandes, presentadora y actris di origen Surinameño. Un di su personahenan ta Taante, un personahe caminda cu desde 1985 e ta riba stage. Banda di produccionnan teatral, Mathurin ta conoci pa e programa Ranking the Stars y papelnan den e serienan di television manera Keyzer & De Boer, Lijn32 y NoordZuid.
Everon Jackson Hooi ta un actor Hulandes di origen Curasoleño. Principalmente e ta conoci pa su rol vast como Bing den e serie Hulandes Goede Tijden, Slecthe Tijden y tambe como Ciro, dene serie Hulandes, De Erfenis.
Izaline Calister ta un cantante Hulandes di origen Curasoleño. Ela gana na 2009, e prestiogoso Edison Award y ta conoci pa su musica unico cu ta consisti for di un combinacion di musica tradicional Curasoleño y Jazz. Calister a saca 8 album y a presenta door di henter Europa, Indonesia, Merca y Sur America.
Carchinan ta disponibel na Superfood y na Plaza Bookshop.
(ADVERTORIAL)
ORANJESTAD – Diabierna anochi a tuma lugar e eleccion di Prins y Pancho di Aruba su carnaval 2018 den tur categoria.
ORANJESTAD - Diaranson anochi, Stichting Musica a organisa e registracion pa Aruba Caiso & Soca Monarch 2018. E registracion di Tumba Contest y Aruba Caiso & Soca Monarch a tuma lugar hunto na Centro di Bario Brazil. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e. Tabata bunita pa experiencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special.
ORANJESTAD - E aña aki diadomingo 14 di Januari lo tuma luga e Boatfest 2018 cu cerbes Chill, unda botonan lo yega hunto y tur hende lo pasa un rato ameno. Algun aña pasa a inicia e Boatfest di cual e aña aki Brouwerij Nacional Balashi ta participa pa di 3 aña na e evento aki. E Boatfest a cuminsa algun aña pasa ora cu e tabata Aruba Boat Trip conhunto cu Varadero. Pa por participa na e evento, lo tin un reunion cu e capitannan di boto pa repasa e puntonan importante.
ORANJESTAD - Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
ORANJESTAD - Den e campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. Riba e “Wish Tag” aki e cliente a pone un di su deseonan y a colg’e den un di e “Wish Tree”nan cu tabata situa den cada Teleshop y na SETAR Store.


text:
Belgiëstraat – Dialuna marduga den careda di 1:15 polis a haya informacion cu tin un homber benta altura di Kapel di Madiki.
Mes ora polis a bay e area y berdad ariba Belgiëstraat nan ta topa un cabayero, cu ta bisanan cu e tawata tin problema cu su pareha un rato prome.
Tambe ela bisa polis cu un auto a pasa dal e y cu e tin dolor na su pia.
Polis na e sitio a pidi pa ambulance.
Na nan yegada nan a prepare y a transporte pa hospitaal.
No ta conoci pa nos si ta su pareha a dal e cu e auto of un auto desconoci a pasa dal e.


text:
NUEVA YORK, Merca- E huicio contra di e comediante Bill Cosby pa cargonan di agresion sexual a termina diasabra. E ta un proceso anula despues cu miembronan di e hurado no a logra di yega na un acuerdo. Huradonan tabata tin 52 hora di deliberacion tras di lomba, den 6 dia, segun fuentenan local a informa.
E hurado a confirma na e hues cu nan no por a yega na un decision unanime relaciona cu si e strea di “The Cosby Show” a droga pa despues abusa di un empleada di e Universidad di Temple, Andrea Constand, den su cas na Philadelphia na 2004.
Asina tambe, hues Steven O’Neill ta declara e huicio di e comediante di 79 aña, nulo.
Aunke ta trata di un victoria momentaneo pa e comediante, Ministerio Publico tin e posibilidad di exigi cu huicio nobo.
E comediante Afro- Americano ta wordo acusa di tres cargo di agresion sexual. Cada cargo tin un castigo di 5 pa 10 aña di prizon, como minimo. Pero expertonan legal ta sigura cu e sentencia pa cada acusacion mester core di manera simultarneo bou di e ley di Pennsylvania.
Durante e seis dia di huicio, e hurado a skucha e declaracion di Constand pa describi e encuentro sexual cu Cosby, den su cas di Philadelphia, na 2004.
Coby a declara su mes inocente di tres cargo di abuso indecente den e huicio cu a cuminsa siman pasa. E unico cargonan criminal deriva di casi 60 acusacion di mal conducta sexual den su contra den e ultimo dos añanan.
E acusado principa den e caso aki, Andrea Constand a relata un paar di dia pasa na miembronan di hurado su historia cu e actor, kende el a acusa di a probecha di dje, despues di a dun’e varios pildo pa e bebe, cualnan a lag’e lam y indefenso.
Cosby, cu ta casi ciego, a haci uzo di su derecho di no declara durante e huicio. E denuncianan di abuso cu ta colga ariba Cosby su cabes ta data for di 1960 y ta demasiado bieu pa wordo persigui penalmente. P’esey e fiscalnan ta kere cu e caso Constand por ta crucial pa prueba e agresionnan sexual, cu varios muhe supuestamente lo a sufri durante varios aña.
Fuente: www.yahoonews.com


text:
ICSI Inyekshon Intracitoplasmátiko di Simianan
Na inyekshon intracitoplásmatiko di simianan, e webunan ta ser ekstraé fo’i kurpa di hende muhé.
Ta hiba e webunan den laboratorio, kaminda dor di mikroskopnan di resolushon haltu i di mikro- manipulator, djis un simia ta introdusí (inyektá) den interior di kada webu. Despues di 2 pa 3 dia e webunan fekunddá (èmbrionnan di 4 òf 8 sèl) ta introdusí direktamente den matris di hende muhé pa implantanan i nan por sigui su desaroyo durante 9 luna.
Otro opshon di tratamentu pa ousensia di simianan ta IAD.
Pa kende ta útil fiv ku ICSI?
Probabilidatnan di embaraso
Tratamentu ICSI ta rekomendabel ora:
- Ta presentá un faktor maskulino severo.
- Ta haña rekuento abou di simianan ku ta move den spèrma ehakulá.
- Tin konsentrashon spèrmátiko hopi abou i simianan normal ta masha tiki.
- Tin ousensia total di simianan den ehakulashon. Den e kaso aki, por hasi un biopsia testikular, i den un porsentahe haltu di kasonan ta optené simianan ku por ser usá pa hasi ICSI.
Probabilidat di optené un embaraso ku un siklo di FIV-ICSI por baria entre un 20% i 50%, di akuerdo ku faktornan manera:
- Edat di hende muhé, la kual por ta faktor ku mas influí riba pronóstiko di éksito.
- Durashon di infertilidat.
- Faktornan di infertilidat.
Total akumulá di tasa di embaraso despues di tres siklonan di tratamentu por ta mayor di 70%.


text:
ORANJESTAD (AAN) – Na edificio di ex- Schakel School na Noord, Minister Presidente a tene un conferencia di prensa, hunto cu Minister di Asunto Social sra. Michelle Hooyboer- Winklaar, y tambe tabata presente e director nobo di Departamento di Asunto Social, sra. Lenny Geervliet. E dos aspectonan principal di e rueda di prensa tabata e ayudo social cu gobierno ta brinda e mayornan di entrada mas abao, y
esnan cu ta depende di bijstand, den e temporada previo na apertura di aña escolar, y e introduccion di sra. Geervliet como director nobo di D.A.S.
Tambe a wordo anuncia pa Prome Minister cu e edificio unda e conferencia di prensa a tuma lugar, lo bira, temporalmente, e sede di D.A.S na Noord, tanten cu nan haya un edificio nobo.
Premier Eman a cuminza cu e comentario cu den comunidad ta wordo bisa cu tin hopi necesidad den nos pais, entre otro, mayornan tin problema pa cumpra buki pa nan yiunan cu ta bay drenta Colegio Arubano.
E dignatario a acentua cu hopi famia no ta na haltura cu apesar cu nan tin un entrada mensual, basta e no ta mas halto cu 30 mil florin pa aña, nan tin derecho pa cada mucha di haya un asistencia di 550 florin pa yuda nan cu buki y demas tools cu nan mester pa drenta Colegio Arubano. El a agrega cu naturalmente, mayornan cu ta depende di bijstand y cu tin yiu ta bay Colegio, tambe tin derecho riba e mesun suma aki.
Prome Minister a indica cu hopi famia no sa y ta keda bao di e 550 florin aki, locual no ta e intencion. Intencion ta pa tur cu mester haci uso di e placa aki.
E dignatario a subraya cu aña pasa nan no a haci uso completamente di e suma, posiblemente pasobra e mayornan concerni no tabata na haltura di esaki.
Premier Eman a añadi cu tin tambe 120 florin pa cada hoben, por ehemplo di mama soltero, pa yuda cu paña, keds, etc., pa school. Riba esaki tin 120 florin pa paga schoolgeld, tambe pa e yiunan di famianan cu ta depende di bijstand.
Tur esaki ta banda di e 200 florin extra cu gobierno a pone riba e bijstand como “schoolkindertoeslage”, cu si ta un suma mensual y no solamente e luna cu e mucha ta bay drenta un aña escolar nobo. Esaki ta un suma permanente, e dignatario a remarca. E sumanan aki ta adicional na e aumento di 25% riba bijstand cu gobierno a introduci.
Prome Minister a bisa cu e ta hopi contento cu banda di gobierno tin hopi fundacion cu den e periodo di apertura di aña escolar, ta tuma iniciativa pa busca tas, paña, etc., pa famianan di menos recurso y cu mester tin un suma pa cumpra e articulonan escolar, specialmente esnan cu tin mas cu un yiu ta bay school.
Esaki ta algo hopi importante, y Premier Eman a gradici su colega Minister di Asunto Social, cu hunto cu gobierno a pone den nos comunidad un ambiente di concientizacion riba e pobreza cu tin den nos pais y cu hunto nos tin cu traha pa alivia esaki.


text:
Arte Poetica pa coleccion nacional
Diaranson ultimo, e conocido autor y poeta Quito Nicolaas a haci biblioteca un bishita. El a ricibi un caloroso bonbini di directora Astrid Britten y hefe di Departamento Arubiana sra. Des Croes. Quito Nicolaas a bishita biblioteca pa regala un ehemplar di un antologia internacional di poesia cu e titulo ‘Arte Poetica’.
Esaki ta un coleccion di poesia di 36 poeta di diferente pais di Sur America y Europa. Seleccion y redaccion di e poemanan tabata den man di Claudio Simiz (Buenos Aires, 1960) un reconocido estudioso di poesia di Argentina. Simiz ta profesor di Literatura. E coleccion ta contene dos poema di Quito Nicolaas.
Publicacionnan di Quito Nicolaas ta ‘Eclips Politico’ (1990), ‘Ilusion Optico’ (1995), ‘Destino’ (2000), ‘Gerede Twijfels’ (2002), ‘Tera di Silencio’ (2004) y ‘Atardi di antaño’ (2005). Tambe diferente publicacion a sali den coleccionnan manera: Island of mine (2000), Bentana Habri (2004), Met de wil elkander bij te staan (2004), Van de Prinsengracht (2007) y ‘Sombra di recuerdo’(2013).
E obra ‘Arte Poetica’ ta keda warda den Coleccion Nacional di Biblioteca Nacional. Departamento Arubiana tin como tarea principal warda tur publicacion di Aruba, tocante Aruba, skirbi pa Arubiano, cu tin Aruba como topico, sea ta un novela, investigacion, rapport, relato etc.


text:
E gastu di kuido na Kòrsou ta meskos ku tur kaminda dor di e konsekuensia di hopi persona di edat i e sistema di teknologia nobo. Adishonalmente, e pueblo no ta biba salu ku konsekuensia ku ta hañá malesanan króniko.
Tur e kosnan aki ta pone ku e gastu di salubridat a subi hopi pa kada suidadano.
Pa por hañá un bista di e gastunan ofisial ta hasi sondeo riba kuentanan di 2008 pa 2011 i asina lo por hañá un bista di e gastunan konserní.
Lo wak den tur e institutonan ku ta duna e kuido nesesario pa wak kiko e gastunan konserní ta.
Pa por hasi sondeo di e kuentanan di salubridat lo wòrdu instituí dor di Classification òf the Functions òf Government) en de systematiek van ICHA-OECD (International Classification òf Health Accounts- Organisation for Economic Coördination and Development). Esakinan lo hasi un evaluashon internashonal pa por kompará e gastunan di salubridat.
Bo por haña e rapport di Zorgrekeningen akí.


text:
Diaranson siman pasa Parlamento di Aruba a trata e Suppletoire Begroting pa lokual ta trata aña 2017. Pues no obstante cu desde December 2016 Parlamento a aproba un presupuesto pa aña 2017 cumpliendo cu e lei di LAFT cu ta exigi pa aproba un presupuesto di e aña siguiente no mas tarda cu 15 di December di e aña coriente. Kiko e resultado tabata ta? Nada otro den comparacion cu e añanan anterior. Pues AVP ta gasta y malgasta 130 miyon mas cu tabata tin presupuesta. Aunke cu den Lei di comptabilidad ta stipula cu mester bin parlamento “vooraf” esta promer cu cualkier overschrijding di presupuesto tuma lugar y no achteraf, AVP nunka a mantene su mes na dicho Lei y conose solamente e Lei di bulldoze. Enbista cu 2017 tabata un aña di campaña tabata hopi notable cu AVP a campaña cu plaka di pueblo. Den rapport di CAFT # 201700291, CAFT ta reaciona riba e uitvoeringsrapportage cual CAFT a ricibi 13 di November 2017 for di gobierno di AVP esta e gobierno saliente, reflehando derde kwartal esta lunanan Juli, Augustus, September y pues e lunanan mas intensivo di elecion. Bon pa meciona cu gobierno nobo a huramenta 17 di November 2017. CAFT ta ilustra su precupacion cu e deficit di pais Aruba e momento ey ta na 2.6% ( 130 miyon den cora) y no 0.5% manera Richard Arends y AVP ta engaña e pueblo aki.
Tambe CAFT tabata hopi precupa con por logra corigi esaki den e ultimo kwartal cual tabata mustra imposibel. Citando pagina 1 CAFT , “Derhalve is het CAft van oordeel dat uit de derde uitvoeringsrapportage onvoldoende aannemelijk blijkt dat het voorlopige tekort van 2,6% (130 miljoen)in het laatste kwartaal terug gebracht zal worden tot het maximale financieringstekort van 0,5% bbp in 2017”. Alaves CAFT a splika hopi kla pa lokual ta trata plaka cu mester drenta mediante belasting no lo alkansa e target presupuesta pa AVP y lo cay short cu 30 miyon Loonbelasting y 20 miyon BBO pa un total di 50 miyon. CAFT a pidi AVP pa ahusta esaki. Lokual ta Refeneria di Aruba lo cay short cu 73 miyon y AZV un otro 7 miyon. Riba pagina 4 CAFT ta ilustra cu gastonan di personeel a aumenta cu 9.2 miyon aunke tin un vacature stop. Pues klaramente AVP den pleno campaña regalando hopi trabow cu no tabata tin vacatura y ni ta existi hinkando gobierno den un posicion aun mas dificil y deplorabel. CAFT ta sigui bati riba e dedenan largo di AVP y ta skirbi den su rapport riba pagina 4 alrespecto e tema aki puntrando gobierno di AVP “Het Cft verneemt graag op welke wijze dit aannamebeleid pase binnen een vacaturestop.” Coalicion ta heredando un desaster financiero nunka bisto for di AVP. Esaki nos lo bin den un otro edicion riba dije mas specifico. Lokual tabata mas espantoso ta momento cu a puntra durante reunion publico diaranson ultimo encuanto e celebracion di Mike Eman su cumpleaños 1 di Septemeber 2017.
Cuanto esaki a costa e pueblo aki? E celebracion aki a wordo celebra bou di e capa di apertura di brug na Spaans Lagoen. Financien a duna informacion concreto splikando cu e fiesta aki a costa pueblo Afl.141.811,20. Pues 142 mil florin pueblo a paga pa Mike celebra su cumpleaños. Con sinberguensa un hende por ta? Piratanan di AVP den oposicion a keda keto keto riba e topico aki. Nan no a reaciona y a permanese “muisstil”. Otronan a sinta 13 ora den reunion sin hiba ni un solo palabra. Den comparacion cu un persona humilde den pueblo, e cuidadano cu un minimum loon mester traha 7 aña pa por alkansa 142 mil bruto den su bida mientras Mike Eman y AVP ta derocha e suma aki den un (1) anochi. Esaki ta e tristo berdad di nos pais maneha pa Piratanan di Caribe di AVP. Aruba por Sinti E Cambio den man di e Coalicon.


text:
Resetanan ku sabor di Pistacho ta mashá gustá! Pa e motibu akí mi a inventá un Kesio di Ponche Krema di Pistacho speshal pa mi revista “Désirée”.
- ¾ kùp di suku
- 8 webu grandi
- 1 kùp di lechi evaporá grandi (250 ml)
- 1 bleki di lechi kondèns grandi (397 g)
- 1 bòter di Ponche Krema di Pistacho chikí (375 ml)
- ⅓ kùp di likùr di Pistacho
- ‘Food color’ koló bèrdè
- 8 buskuchi ‘lange vingers’
- ¼ kùp di Pistacho pa dòrna e kesio kuné
Preparashon Di Karamèlè:
- Pone ¾ kùp di suku den un paila riba kandela.
- Keda drei te ora ku e suku a larga i kuminsá bira brùin. No laga e suku kima sino e ta smak beter.
- Bash’é mesora den un forma di 16 cm Ø (9 cm haltu) i keda drei e forma pa e kubri tur e bòm.
- Lag’é para fria. Segun ku e ta fria e karamèlè ta bira duru.
Preparashon Di Kesio:
- Pone webu, lechi i lechi kondèns den un blènder.
- Bati djis pa e ingredientenan brua bon den otro.
- Basha e meskla akí den un kòmchi grandi.
- Agregá ponche krema di pistacho, likùr di pistacho i un tiki koló bèrdè. Drei bon.
- Basha e meskla akí (dor di un koladó) riba e karamèlè den e forma.
- Kòrta e buskuchi nan den 4, pone nan banda di otro riba e meskla di kesio i pusha nan un tiki den e meskla di kesio.
- Tapa e forma ku su tapadera òf ku pida fòil.
- Hinka e forma den un forma mas grandi yená ku awa (na baño di Maria) i hinka e formanan den un fòrnu bon kayente na 350 ºF / 175 ºC.
- Ora e kesio ta kla, ta lag’é fria den e forma i despues poné durante un par di ora òf 1 anochi den frishidèr.
- Despues ta pasa un kuchú den su rant pa lòs e i bòlt’é ku kuidou riba un skalchi.
- Dòrn’é ku pistacho.


text:
Despues di tur e añanan ku nos grandinan a aportá na nos komunidat i a kuida nos, awor ta na nos pa kuida nan ku e mesun dedikashon, amor i rèspèt.
Na momentu ku nos mes komo famia no por kuida nos ser kerí tin e posibilidat pa laga esaki den man di un kas di kuido pa grandinan. Un kas di kuido ta e lugá kaminda nos grandinan mester sinti nan mes bon i seif i kaminda nan ta haña e kuido i atenshon nesesario. Kaminda nan por keda den kontakto i interkambiá ku otro grandinan. Fundashon Birgen di Rosario, kual ta e fundashon mama pa kasnan di kuido Mi Amparo, Nos Lanterno, Richardushuis i Huize Welgelegen, pa 75 aña kaba a bin ta brinda e servisio i kuido na nos mamai, welo, tanta i tio, padrino i demas grandinan di Kòrsou.
Esaki ta demostrá e balor grandi ku kasnan di kuido tin pa nos grandinan i komunidat. Frakshon di MAN ta felisitá Fundashon Birgen di Rosario ku e bon trabou ku e bin ta desplegá durante e 75 añanan aki i ta boga p’e fundashon sigui hopi aña mas ku e mesun dedikashon brindando kuido i atenshon na nos grandinan.


text:
Dialuna ultimo, e pre-seleccion di Aruba U12 a cuminza cu nan preparacion y entrenamento na Stadion Nadi Croes/Crismo Angela.
E seleccion di U12 lo bay representa Aruba n’e campeonato Pan Americano na Nicaragua. E Campeonato aki lo bay tuma lugar 15 pa 22 di october.
Aruba tin basta aña sin tin representacion di un seleccion nacional na un Pan Americano y pues preparacion y entrenamento ta cardinal pa un bon presentacion.
Directiva di ABBA ta trahando duro pa logra manda mas seleccion nacional pa diferente campeonato regional p’asina por cuminza acumula mas punto p’e World Rankings di Baseball. N’e momento aki Aruba ta ranked 72 riba World Rankings y t’e obhetivo di e directiva pa cuminza subi den rankings.
ABBA Media lo bay keda informa pueblo di Aruba tocante e progreso di e seleccion di U12.


text:
Diadomingo dia 6 di juli 2014 ta tuma lugar e “5th pa Thrill Walkers S.V. E actividad aki ta tuma lugar den nos Parke Nacional Arikok y ta cuminsa exactamente pa 6’or di mainta. Despues di e caminata exitoso di aña pasa, Thrill Walkers S.V. ta brindabo otro oportunidad pa bin cana of core den naturalesa. Ya for di 5:15a.m. miembronan di Thrill Walkers S.V. lo ta den Parke Nacional Arikok pa cuminsa cu tur preparacion pa e “Nature Walk & Run”. Participacion ta solamente Afls. 5,- y por cumpra ticket prome cu salida riba diadomingo mainta mes. Directiva y miembronan di Thrill Walkers S.V. ta invita henter comunidad y amantenan di un dushi caminata, pa bin participa y disfruta alabes di e tremendo ambiente di paz y trankilidad cu tin mainta trempan den nos Parke Nacional Arikok y goza di un bunita salida di solo. Riba e diadomingo mainta, participantenan tin e escohencia pa cana/core 5K of ta dicidi pa tuma e reto y bay poco mas largo cual distancia ta bira 9K. Salida di e caminata ta xactamente pa 6’or di mainta for di e Parkinglot paden di parke y ta bay direccion pariba. Riba e mesun ruta y caminda ta bolbe y finalisa den e Parkinglot. Lo tin ‘refreshments’ durante y despues di e caminata, como tambe fruta. Thrill Walkers S.V. ta spera di mirabo, comprometi diadomingo mainta pa cuminsa enfoca y traha conscientemente riba bo movecion y salud, na caminda pa bo logra un estilo di bida mas saludabel pa bo mes y naturalmente pa bo famia y tur bo sernan keri. Annual Nature Walk & Run” organisa
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
E ex vice Presidente di Argentina, Amado Boudou, a wordo deteni diabierna na Buenos Aires.
E ex funcionario ta wordo acusa di integra un asociacion ilicito cu a comete presunto hechonan di labamento di placa, tempo cu e tabata fungi como Minister di Economia.
Boudou, kende tabata e di dos na mando durante e Gobierno di Cristina Fernandez, a wordo denteni hunto cu su socio, Jose Maria Nuñez Carmona.
E detencion a tuma luga na su lugar di residencia den e bario Puerto Madero di Buenos Aires.
Segun e demanda, tin mas o menos 80.000 dollar sin hustifica den su declaracion huramenta na 2002, como tambe inconsistencianan detecta den e investigacionnan riba 111 declaracion patrimonial entre 2002 y 2012.
Otro punto cuestiona ta e compra di un apartament pa 120.000 dollar di parti di su ex pareha, Agustina Kämpfer, na 2010, cu lo a wordo cumpra supuestamente c’un prestamo di e ruman homber di Boudou, cu no tabata acreditado.
E hues federal Ariel Lijo a ordena e detencion di Boudou (54 aña) den un causa hudicial inicia na 2012, alegando cu e lo por a interferi di manera negativo cu e investigacion, segun e resolucion hudicial.
Boudou lo wordo someti na un huicio oral den un otro demanda pa presunto corupcion, pa cual el a presenta tur siman cu tabatin audiencia hudicial.
E detencion a keda produci nuebe dia despues di e aresto pa presunto corupcion di e ex Minister Julio De Vido, kende a maneha obras publico durante e Gobiernonan di Nestor y Cristina Kirchner (2003-2015).


text:
Comision di Welfare di Women’s Club of Aruba (WCA) ta recorda tur fundacion, organisacion, asociacion of algun otro Grupo Organisa, cu ta activo riba tereno caritativo y cu kier bin na remarca p’e donacion anual (Distribution of Funds), pa entrega nan carta di peticion y relato financiero y di actividad
Day: March 6, 2017
Specialista di derecho di trabou prof. mr. Stefan Sagel ta duna seminar riba cuater isla pareu
Despues di un seminar exitoso aña pasa, oficina di abogado VanEps Kunneman VanDoorne e aña aki atrobe a invita prof. mr. Stefan Sagel pa pone abogado y cliente na altura tocante algun topico actual di derecho di trabou. Diahuebs 3 di maart, e team di derecho di trabou di VanEps Kunneman
BON DIA YEN DI ALEGRIA
E cantidad di turista den luna di januari 2017 a baha cu 14.2%!
UNDA NOS FLAMANTE MINISTER NOBO DI TURISMO A KEDA?! Comunidad Arubano un biaha mas a ser tuma haci (a wordo “genaaid”) dor di Prome Minister Mike Eman y su Gobierno. Esun cu a kere cu Mike Eman a nombra Mike de Meza como Minister di Turismo despues di e retiro di
Resultado Pony League
Fundacion pa Hende Muhe den Dificultad ta presenta su Plan Strategico pa 2017-2022
Awe, 8 di maart, nos ta celebra Dia Internacional di Hende Muhe. Fundacion pa Hende Muhe den Dificultad (FHMD) kier a felicita tur hende muhe y mucha muhe rib’e dia special aki, durante cual ta wordo poni enfoke rib’e hende muhe y e rol importante cu e ta hunga den


text:
Tata Santo awe mi a lanta contento sabiendo cu Abo ta stima mi y cu Bo ta stima cada un di Bo yiunan. Yuda nos reconoce tur e obranan maraviyoso di Bo mannan. Laga cu awe tur Bo plannan cu Bo tin pa cada un di nos so wordo realisa. Nos ta confia plenamente den Bo. Awe Iglesia Catolico ta celebra Fiesta di La Birgen Di Rosario. Papa Pio V a introduci e fiesta aki pa recorda victoria di bataya di lama cerca Lepanto. Cristiannan a atribui e victoria na Mama Maria, cu lo a yuda nan despues di resamento di rosario. E celebracion di awe kier combida nos pa medita e misterionan di Cristo. Maria a bai nos dilanti den esey. Di un manera unico e tawata uni cu Yiu di Dios cu a bira hende, a sufri, muri y a resucita gloriosamente. Tata Dios pa medio di e mensahe di angel Bo a revela nos cu Bo Yiu a bira hende ( Lc. 1,26-38) Nos ta pidi Bo pa intercesion di La Birgen Maria haci nos yega pa medio di sufrimento y cruz na Gloria di resureccion di Hesu-Cristo, nos SeƱor. Amen.
Orashon di dia 7 october 2017
Posted in Orashon di Dia


text:
Un par di observacion riba e articulo cu boso a publica riba pagina 17 di boso edición di dia 8 di september 2017, di un persona masha yega for di inicio di e proyecto aki y pesey ta bon pa coregi informacionnan eroneo.
Atrobe sr. Alonsio Geerman ta bisa algo cu e no ta substancia, a sabiendas cu e no ta corecto pa después sconde tras di e hecho “cu esey a pasa prome cu su tempo como Presidente di SAHTCC. Anto pakico bo ta pretende esey?
E proyecto di Hotelvakschool a wordo identifica y inicia den añanan 80 di e siglo pasa; porcierto poco dia pasa Amigoe a publica un potret y articulo di Evert Dongen caminda sr. Ellis Dania ta ricibi reconocimento pa su empeñonan pa train Arubianonan pa traha den nos industria tursitico.
E tempo ey Aruba ainda tabata parti di Antiyas Hulandes y programanan pa ayudo di desaroyo tabata wordo canaliza y coordina dor di Departement voor Ontwikkelingssamenwerking [DOS] (Departamento pa Cooperacion di Desaroyo) di Pais Antiyas Hulandes.
Den cuadro di programanan di desaroyo, Aruba a haña ayudo di UNDP (United Nations Development Program) cu a pone e experto Israelito Zev Levine disponibel pa traha conhuntamente cu expertonan local, si e no ta robez hunto cu Ellis Dania, Betty Arends, Charlie Ibarra, Jaap Beaujon y otronan, riba e curriculum y programa van eisen pa un Hotelvakschool cu lo a consisti tambe di 50 kamber di hotel caminda e studiantenan di e hotelvakschool lo por a haña experiencia técnico y practico.
Departamento pa Cooperacion di Desaroyo (DOS) en estrecho cooperación cu DECO di Aruba a traha e projectdossier pa por entrega e proyecto pa financiamiento dor di EOF. E expertonan di desaroyo envolví tabata sra. Miriam Buckley di DECO y sres. H. Schröder y Herman Bergh, kendenan tabata traha na DOS den cuadro di ayudo técnico for di EOF (Europees Ontwikkelingsfonds).
E proceso a dura como 5 aña, prome cu por cuminza di cu e construcción di proyecto.
E Hotelvakschool y e 50 kambernan di hotel a wordu diseña conforme y a cumpli cu tur reglanan di Brandweer Hulandes, Antiyas Hulandes y di Aruba.
E proyecto di Hotelvakschool a cumpli cu tur e reglanan y tambe di e Bouw- en Woningverordening di Aruba y consecuentemente a haña un permiso di construcción y di Hindervergunniing.
Tambe t’asina cu prome cu por a tene e destaho publico p’e construcción di e proyecto, EOF, EEG/EOF den nan calidad di financiador mester duna aprobación tecnico y hurídico di plannan.
E proyecto a wordo diseña dor Associated Architecs Aruba den cooperación cu Associated Architecs y ASCON Curaçao. ALBO-Bonbocemi for di Bonaire a gana e destaho publico y tabatin Unicon y Arubaanse Wegenbouw como sub-contrartistan; Associated Engineers & Partners di sr. ing. Tico Petronia tabata encarga cu supervision diario y Project Management.
Pa loke ta trata e sistema di incendio di añanan 80, e sistema conforme cu e leynan existente e tempo ey, mester a percura y provee suficiente trapi y rutanan di escape den e compleho, fire hoses, fire extinguishers industrial den e cushinan, brandblussers den henter e hotel etc.
Ta te na añanan 90, después di candelanan feroz den mega hotels na las Vegas y Puerto Rico, Brandweer Aruba, a introduci e sistema di sprinkler installatie basa riba NFPA Standard di Merca.
Den comienzo Brandweer Aruba tabta exigi sprinkler solamente den hotelnan mas di 3 piso, pues e 50 kambernan di e hotelvakschool no tabata cay bao di e ley di sprinkler.
P’awor bin bisa cu pa instala sprinkler a costa 4 miyon florin, ta masha hopi placa, siendo un hotel tiki mas grandi cu Bushiri, su instalación di sprinklers a costa 2 miyon florin so.
Aruba den Reino tabta e prome país cu a exigi y a implementa e condición di sprinkler installations den plantanan hotelera. Brandweer a duna tur e hotelnan existente un periodo di gracia denter di cual mester a instala sprinkler systems, e fecha ultimo pa tin e fire sprinkler system operación tabata final di 1994.
Hotelvakschool Bushiri no tabata un excepción; comokiera cu mientrastanto a extende e Bushiri Hotel cu 100 kamber ubica den un tore di 4 piso. Bohama N.V. tabata encrga cu e construcción cual a wordo financia dor di Hulanda, den cuadro di e programa di ayudo pa desaroyo Hulandes.
Ta hopi infantil pa bisa cu EEG no ta existi mas, p’esey no mester tin miedo cu Union Europeo lo por ta malcontento cu loke a pasa cu e Hotelvakschool. E proyecto a wordo financia dor di EOF, cual si e remitente no ta robez, ainda ta existi y ta dunando ayudo di desaroyo.
Den cuadro di program di EOF nan a financia p.e. e restauaracion di e cas di Dundun Ecury, a pone € 10 miyon disponible pa enseñanza na Aruba.
Di unda persona, kende tabata Presidente di SAHTCC ta lanza acusación infunda riba e proyecto, e persona ey ta acusando EOF y EU indirectamente. Expresionnan descabeya di un ex–político, y un ex-Presidente di SAHTCC lo por perhudica Aruba den su futuro relación cu EOF y EU.
Pa loke trata e contacto y relación cu e doño di Aruba Real Estate I, II y III (actual Holiday Inn Resort), kende según sr. Alonsio Geerman tabata kier a paga Afl. 13 miyon pa Bushiri, lo ta bon pa sr. Geerman splica e lectornan di AWEMainta y pueblo di Aruba, con un persona o compañía cu lo tabata dispuesto pa paga 13 miyon pa Bushiri, no tabata tin placa o/y no tabata kier a paga e empleadonan di Bushiri Hotel, pa cual Lionstone tabata responsabel, Afl. 240.000,- di X-Mas bonus y parti di sueldo di fin di aña?
E hecho di no kier a paga e bonus a wordo publica y comenta den diferente corant local.
Por ultimo ta bon pa Alonsio Geerman sa, por si acaso e por a lubida, cu e expansion di Bushiri cu e toren di 4 piso cu ta contene 100 kamber ta un proyecto di e prome Gabinete Henny Eman, pues si toren ey no tabatin sprinkler ta Gobierno di AVP y Henny Eman, opdracht duna architecto y ingenieronan duna na comienzo di 1988 y trabaonan a cuminza den 1989 y a dura te fin di 1990. Cu otro palabra Alonsio Geerman ta critica e propio Henny Eman y AVP, awor so falta pa bisa cu esey ta prome cu su tempo. Te aki e reacción riba e articulo di Alonsio Geerman, ex Presidente di SAHTCC.


text:
Temperatura lo bay ta rond di 0 grado celcius
Den un situacion inedito, Florida lo bay experiencia temperaturanan extremadamente abou y ta alertando pa un “Bomb Cyclone” den e proximo oranan.
E ola polar di caracteristicanan inusual, ta sigui asota Merca y den poco ora e lo afecta e zona di Florida, caracterisa pa tin un clima mas calido.
E ciudad di Miami lo por experiencia temperaturanan di te hasta 4 grado celcius y na Orlando e lo por yega te na 0 grado celcius, segun informacion di The Weather Channel.
E Servicio Meteorologico di Merca a hasi un yamada na e poblacion pa tuma medida di precaucion, for di Texas te na Canada y y for di Montana te na New England, como cu ya a a raporta no menos cu nuebe morto pa door di e temperaturanan extremo.
Mirando e situacion, varios ciudad di e parti zuid, manera Alabama y Georgia, a habri shelters pa por ricibi esnan cu mester aocgida pa cu e friu extremo. Den otro partinandi e pais cu tambe ta wordo afecta door di e friu, por a mira temperaturanan extremadamente abou y sin precedente. Na Aberdeen, South Dakota, termometer a yega na -36 grado, algo cu nunca a yega di experiencia eynan. Na Nebraska, e cifra di mas alarmante tabata di -26 grado, locual a kibra un record di 1884.
“Bomb Cyclone”
Di su banda, e corant The Washington Post a alerta riba un tormenta di ijs y sneeuw enorme cu a haya e nomber di Grayson, riba e costa west di e pais, cu lo a cuminsa caba na Florida y lo yega den algun ora na e region di New England como un “orcan di winter”.
“E tormenta lo por yega na ta esun mas intenso den decadanan, den e awanan na e parti west di New England”, ta señala e matutino di Washington, kende ta adverti cu e meteorologonan ta premira cu e tormenta lo comberti den un “Bom Cyclone” pasobra e presion lo cay hopi liher.
E consecuencianan di e friu a keda marca den e celebracion di fin di aña na Merca, mescos cu den e baymento bek scol. Den e ciudad di Omaha mester a cancela un show di klapchi, cu normalmente ta atrae un 30.000 persona. Na Des Moines, Iowa, autoridadnan municipal a cera un pista di schaats riba ijs pasobra e temperatura a yega na -29 grado, y cu biento el a yega -35 grado.
Di otro banda, na scolnan di Indianapolis mester a cancela e regreso di e alumnonan debi na e tempo extremadamente friu.


text:
Willemstad - Djaluna 29 di mei 2017, alrededor di 21.26 or, Sentral di Polis a risibí notifikashon ku un hòmber a yega poliklínika di Sehos ku herida di bala na su pia.
Sentral a dirigí un patruya na poliklínika. For di un investigashon preliminar ku e patruya a realisá nan a bin komprondé di e víktima, ku un ratu promé e tabata na su kas na Kaya Plateau.
Dado momentu e la tende un zonido pafó di kas i a sali bai wak kiko ta pasando. Di ripiente un hòmber deskonosí pe ku tabata riba tereno di su kas a saka un arma di kandela i
los tiru dirigí riba dje. E bala a alkansá e víktima na e parti abou di su pia drechi. Ku un outo partikular e la keda transportá pa poliklínika pa tratamentu médiko.
Investigashon den e kaso ta kontinuá.


text:
Di acuerdo cu Gobernador Boekhoudt, cu lo yuda combati pobresa mas ainda
Di un manera excepcional, Gobierno di Aruba a presenta un concepto di presupuesto pa aña 2017 cu un deficit di 0.5% di GDP. Esaki ta di acuerdo cu e normanan acorda den e ley di supervision financiero temporal.
E ta nifica e continuacion di e proceso di reduccion di e deficit riba presupuesto di Gobierno di Aruba y e caminda directo pa reduccion di e cuota di debe, según Gobernador Alfonso Boekhoudt.
Esaki ta resultado di e esfuerzo grandi di hopi hende pa presenta un perspectiva real pa reduccion di e debe nacional di ultimo 31 aña. E logro aki a sosode riba nos propio forsa, basa riba un maneho financiero estricto, combina den futuro cu un crecemento economico modera.
E esfuerzonan aki no mag di bay en vano y e sacrificionan mester wordo salvaguardia.
Di acuerdo cu Gobernador, “nos ta bibando den un era di transicion riba tereno economico, financiero y di energia, di cambionan social y tecnologico, di necesidad di desaroyo urbano cu enfoke pa preservacion di naturaleza, cu tin un impacto grandi riba tur loke nos planea pa haci y haci.
Den e contexto di e cambionan continuo y profundo aki, un maneho di Gobierno basa riba e metanan di desaroyo sostenible, t’e mihor compas pa haci e transicion aki.
E maneho pa un desaroyo sostenibel ta sigura un balansa entre e balor agrega di nos actividadnan economico, infrastructura, naturaleza y calidad di bida di nos hendenan.
Pa por cumpli cu e compromiso di ehecuta e metanan di desaroyo sostenible, Gobierno di Aruba a elabora e metanan aki den diferente area di e maneho pa nos pais, p’e añanan nos dilanti.
Elimina pobresa ta un di e metanan pa desaroyo sostenibel. E introducion di transferencianan social p’esnan mas vulnerable manera reparatie- y kindertoeslag, como tambe aumento di onderstand y introduccion di e tarifa social di coriente, a haci pa hopi hende e diferencia entre permanece den pobreza of hiba un bida digno.
Di e manera aki Gobierno di Aruba a scoge pa cuminsa realisa e meta di eradica pobresa den tur forma. Pero Gobierno kier hasi mas.
Cu e mesun determinacion, Gobierno lo sigui duna un man n’esnan mas vulnerable y famianan di menos recurso p’asina sigui mehora nan poder adkisitivo y nan calidad di bida.
Diversificacion di economia y creacion di cuponan di trabou nobo, hunto cu renobacion di barionan cu tur facilidad di recreo, ta complementa e accionnan pa eradica pobresa.
E metanan di desaroyo sostenibel, según Gobernador Boekhloudt, ta bay mas leu cu e areanan di energia, economia y entrada. Sostenibilidad tambe ta rekeri autosuficiencia di un pais o sea e posibilidad pa percura mas tanto posibel pa su propio cuminda.
Cu uzo activo y mas intensivo di tecnologia y inovacion den agricultura, cria y pesca, lo contribui mas den seguridad di alimentacion y nutricion di nos pais.
Gobierno di Aruba ta promove un modelo di agricultura sostenibel cu uso di e tecnologia y eficiencia disponibel awe.


text:
Controla rond y den cas y den barionan pa preveni enfermedadnan
Minister di Salud Publico, Cuido di nos Grandinan y Deporte, dr. Carlos “Alex” Schwengle ta haya cu ta hopi importante pa gradici pueblo di Aruba pa e cooperacion cu ta brindando den combati enfermedadnan manera Zika, Dengue y Chikungunya. Si
Minister Hooyboer-Winklaar ta contento pa anuncia cu Gobierno di Aruba a reanuda e acuerdo cu St. Mary’s College di Maryland pa 5 aña mas.
Na comienso di 2016, e titular di enseñansa a formalisa un acuerdo cu e instituto aki cu ta inclui diferente incentivo special pa nos studiantenan di Aruba.
Relaciona cu casonan di Zika, Dengue y Chikungunya
Un informacion ta importante y no solamente e mester ta corecto, pero e informacion mester bay via e canalnan corecto.
“Mi ta lamenta cu un matutino , mi ta kere pa motibonan personal, a opta pa uza cifranan no confirma y alarma comunidad”, asina
Ayera mainta, durante e conferencia di prensa di partido POR, por a mira presencia di Presidente di Conseho Supremo Electoral, mr. ing. Hubert Maduro, kende tabata presente pa oficialista e organisacion POR como un partido politico, cu lo participa n’e proximo eleccion dia 22 di september awor.
Tabata Otmar Oduber a
Esunnan cu ta sostene Gobierno y otronan ta papia constantemente riba fondo di e pensioen pero lamentablemente ningun hende ta papia rib’e salud di e pensionado.
Esey ta netamente locual cu nos di POR a trece dilanti y ta para p’e, Otmar Oduber ta amplia riba e plannan cu E Forsa
Prome Minister Eman presente na e ocasion special aki
Dia 26 di april Padu del Caribe ta cumpli un aña mas di bida. Padu a yega e edad respeta di 97 aña. Un bida fructifero yena di momentonan bunita pa hopi aña den compania di su casa Daisy, yiu Vivian y
Ultimo dianan por sinti un situacion di tension pisa na Corsou, pa cual Servicio di Inteligencia a bin ta sigui tur e último desaroyonan den cuadro di movecionnan cu ta tumando lugar na Corsou. P’e. awe den curazon di Marchena, sigur lo conmemora cu 39 aña di disturbionan policial sin
T’asina cu nos ta na bispo un biaha mas di e celebracion di e luna di apreciacion di Jazz, esta Jazz Appreciation Month y International Jazz Day.
Carlos Bislip e aña aki ta organizando e celebracion aki p’e di 12 biaha. Carlos a comparti cu nos den su totalidad kico ta
Pueblo di Aruba ya pa basta aña ta sufriendo di e ala di atraconan y violencia publico.
Casi no ta pasa un dia cu noticia di dia ta atraco arma, atraco riba cas, atraco riba anciano, atraco riba turista. Nos pueblo a bin ta hiba un bida na unda su seguridad
Por bisa cu e prome parti di Proyecto Green Corridor, un iniciativa di Gabinete Mike Eman ta practicamente cla. Esnan cu ta haci uzo di e careteranan pariba di brug por a constata esaki caba cu e diferente camindanan cu a keda construi of asfalta di nobo.
Green Corridor ta un